Seuramme tarjoaa laadukasta sulkapallovalmennusta kaiken ikäisille vauvasta vaariin, onnistumisen elämyksiä, yhdessäolon hetkiä sekä tietysti vinhaa sulan viuhumista!\nOli tavoitteenasi sitten huipulle pääsy tai vaan kavereiden kanssa rento lätkiminen seuramme tarjoaa juuri sinulle sopivan vaihtoehdon!\nPuistolan Urheilijat Ry. Sulkapallojaosto on hyväksytty mukaan Tähtiseura-laatuohjelmaan. Puistolan Urheilijat Ry. Sulkapallojaosto on saanut lasten ja nuorten osa-alueen tähtimerkin. Se viestii siitä, että seura luo lapsille ja nuorille turvallisen, kehittävän ja innostavan ympäristön harrastaa ja urheilla. Tähtiseurassa jokainen saa urheilla omalla tavallaan hyvässä seurassa!\nPuiU-Sulkiksen päätoimipaikkana on Helsingin Mailapelikeskus, Tapulikaupungintie 4, 00750 Helsinki.\n4th Fazza Dubai Para Badminton International 2022 24.-29.5.2022, BWF\nPara Badminton International level 2, Dubai, UAE\nTuloksia voi seurata täällä: tinyurl.com/dubaiparabadminton\nPUISTOLAN URHEILIJAT RY/\nSULKAPALLOJAOSTON SYYSKOKOUS torstaina 11.11.2021 klo 19.00-20.00\nEsitetään hyväksyttäväksi työjärjestys\nVahvistetaan johtoryhmän laatima toimintasuunnitelma ja talousarvio vuodelle 2022\nVahvistetaan yleissuunnitelma tulevien vuosien toimintaa varten\nkahdeksan johtoryhmän jäsentä\nKäsitellään mahdolliset muut asiat\nKokoukseen ovat oikeutettuja osallistumaan jaoston aikuisjäsenet, joiden 2021 jäsenmaksu maksettu.\nSULKAPALLOJAOSTON SYYSKOKOUS Keskiviikkona 11.11.2020\nPuistolantori 1, 00750 Helsinki\n4 Esitetään hyväksyttäväksi työjärjestys\n5 Vahvistetaan johtoryhmän laatima toimintasuunnitelma ja talousarvio vuodelle 2021\n6 Vahvistetaan yleissuunnitelma tulevien vuosien toimintaa varten\n7 Valitaan jaostolle\n- kahdeksan johtoryhmän jäsentä\n8 Käsitellään mahdolliset ilmoitusasiat\n9 Käsitellään mahdolliset muut asiat\nKokoukseen ovat oikeutettuja osallistumaan jaoston aikuisjäsenet, joiden\n2020 jäsenmaksu maksettu\nSulkapallon Nuorten EM-kisat pelataan Pajulahdessa 29.10 - 7.11.2020\nPuistolan Urheilijoiden Julia Salonen osallistuu kilpailuihin osana Suomen maajoukkuetta.\nJulia voitti naisten Suomen mestaruuden helmikuussa 2020.\nToivotamme Julialle ja koko maajoukkueelle onnea ja menestystä heidän kilpaillessa Euroopan huippupelaajia vastaan.\nPuistolan Urheilijat Ry:n Julia Salonen sulkapallon naisten kaksinpelin Suomen mestari 2020!\nViikonloppuna Vantaan energia areenalla pelattiin sulkapallon Suomen mestaruuksista. Puistolan Urheilijoita edustava Julia Salonen on alle 19 vuotiaiden hallitseva Suomen mestari viime vuodelta ja nyt myös naisten kaksinpelin Suomen mestari. Mestaruus oli myös Puistolan Urheilijoiden sulkapallojaostolle ensimmäinen.\nJulian reitti mestaruuteen oli lähes ainutkertainen. Julia on keskittynyt pelaamaan lähinnä kansainvälisiä kilpailuja ulkomailla, jonka seurauksena hänen ranking Suomessa ei riittänyt suoraan kilpailukaavioon ja Julia joutui aloittamaan kilpailun karsinnoista. Karsintojen kautta pelaaminen kaksinpelin Suomen mestaruuteen on ilmeisesti ensimmäinen kerta kautta aikojen.\nSuomen mestaruuden naisten kaksinpelissä 17 vuotiaana on aiemmin voittanut vain Suomea Rion olympialaisissa 2016 edustanut Nanna Vainio joten tälläkin mittarilla suoritusta voi pitää loistavana.\nTämän lisäksi Julia pelasi naisten nelinpelissä parinsa Jannica Monnbergin kanssa finaalissa. Finaalissa vastustajat osoittautuivat paremmiksi ja näin Julia ja Jannica SM hopeamitalit.\n2020 on Julian viimeinen juniorivuosi alle 19 vuotiaiden sarjoissa ja tähtäin onkin luonnollisesti ollut asetettuna syksyn EM- ja MM-kilpailuihin. Suomen mestaruuden voittaminen tässä vaiheessa antaa nyt hyvää luottamusta omaan tekemiseen. Seuraavat kilpailut Julialla on ensi kuun vaihteessa kun hän lähtee kiertämään Hollannin ja Saksan alle 19 vuotiaiden juniorikilpailuja.\nPuistolan Urheilijat Ry onnittelee lämpimästi Juliaa huippumenestyksestä.\nMyös toinen nuori lahjakas pelaajamme Lilli Lauri oli naisten nelinpelin välierässä parinsa Heidi Puron kanssa\nJulian ja Lillin lisäksi muut SM-kisoihin osallistuneet PuiU Sulkapallon pelaajat olivat Sara Tuomala, Henrik Hakulinen, Eero Lauri ja Teemu Taivainen, kaikki seuran oman pelaajatuotannon kasvatteja.\nOnnistuneen turnauksen jälkeen on helppo hymyillä.\nPuiU:n joukkue sijoittui hienosti viidenneksi ja säilytti näin SM-paikkansa. Turnaus tarjosi hienoja hetkiä sekä pelaajille että katsojille.\nNelinpelin voittajat Teemu Lahtinen ESB ja Eero Lauri PuiU\nPuiU Sulkapallolle jättipotti Nuorten SM-kisoissa U19, loppuottelupaikka kaikissa pelimuodoissa\nSuomen Sulkapalloliitto on julkaissut ao. yhteenvedon viikonvaihteessa pidetyistä Nuorten ja Senioreiden SM-kisoista,\nNuorten luokassa taitavat pelaajamme menestyivät hienosti maan valioiden joukossa, PuiU Sulkapallosta SM-kisaan osallistui 7 pelaajaa . Julian ja Eeron lisäksi Hanna Häkkinen, Lilli Lauri, Lauri Forss, Eero Kiiski, Teemu Taivainen\n"Julia Salosen, Eero Laurin eli Puistolan Urheilijoiden kisat!\nTyttöjen kaksinpelissä sekä ykkös- että kakkossijoitettu putosi "ennen aikojaan". Loppuotteluun nousivat 5/8-sijoitetut Puistolan Urheilijoiden (PuiU) Julia Salonen ja Espoon Sulkapallo-Badmintonin (ESB) Heidi Puro. Julia oli loppuottelussa selvä voittaja: 21-11, 21-11. Julia pyyhkäisikin kisan nimiinsä suorastaan ylivoimaisesti, sillä kukaan vastustajista ei saanut erässä 11 pistettä enempää!\nYhteenvetona voidaan todeta kisojen olleen Puistolan Urheilijoiden juhlaa: seuran pelaajat olivat mukana kaikissa loppuotteluissa ja kultaa jäi tulematta vain poikien kaksinpelissä! Eero Lauri ja Julia Salonen veivät kaksi kultaa ja yhden hopean kumpikin! Onneksi olkoon niin pelaajille kuin seuralle!"\nPuistolan Urheilijat kiittää pelaajia ja heidän taustajoukkojaan pitkäaikaisesta sitoutumisesta lajiin ja sulkapallojaoston toimintaan\nVuoden tyttösulkapalloilija Anni Mujunen\n2018 seuran joulujuhlassa 16.12.2018 palkitut sulkapalloilijat:\nVuoden junioriurheilija Lilli Lauri sulkapallo\nVuoden poikasulkapalloilija Aleksi Toivio\nSM-titteliä havittelee tänä vuonna kuusi joukkuetta:\nEspoon Sulkapallo-Badminton (ESB), Espoo\nSulkapalloseura Drive (Drive), Helsinki\nHelsingfors Badminton Club (HBC), Helsinki\nPuistolan Urheilijat (PuiU), Helsinki\nTapion Sulka (TS), Espoo\nÖstersundom IF (ÖIF), Vantaa\nPuistolan Urheilijoista Tähtiseura\nKuvassa Julia ja Eero\nMenestyksekkäät Tallinnan EM-kilpailut 7.-9.9.2018\nKaksi PuiU Sulkiksen kasvattamaa pelaajaamme otteli U19 EM-kisoissa Tallinnassa. Eero Lauri ja Julia Salonen kilpailivat upeasti. Molemmat Eero ja Julia onnistuivat saalistamaan voittoja sekä kaksin - että nelinpeleissä.\nLue lisää tästä: https://www.sulkapallo.fi/2018/09/14/junnu-em/\nPuiU/ Sulkapallo joukkuekisan divarivoittoon!\nLauantaina 26.5.2018 pelattiin Puistolassa kauden viimeinen kilpailukalenterin tapahtuma, jossa viisi seurajoukkuetta kohtasi toisensa ja karsi pääsystä joukkueiden SM-sarjaan 16.12.2018. Ottelussa pelataan kaksi miesten kaksinpeliä, yksi naisten kaksinpeli, miesten nelinpeli, naisten nelinpeli ja sekanelinpeli.\nJa mikä meno siellä olikaan, erityisiesti kotijoukkue Puistolan Urheilijat oli oivaltanut hyvä-äänisen kannustuksen merkityksen. Se osaltaan siivitti PuiU:n joukkueen divarivoittoon tiukoissa\npeleissä vaikka otteluiden isot numerot eivät sitä suoraan kerrokaan.\nKaikki nuoren voittajajoukkueen pelaajat ovat seuran omia kasvatteja mikä kertoo pitkäjänteisestä valmennustyöstä ja tason laajuudesta\nJoukkuepelaaminen on upea tapa tehdä yksilöurheilussakin mahtava joukkueen TAPAHTUMA toinen toistaan kannustaen. Sen voi tehdä yhtään ujostelematta, kun kannustetaan hyviin suorituksiin ja riemuitaan hyvistä suorituksista koko tiimin puolesta, kuin muskettisoturit konsanaan – yksi kaikkien ja kaikki yhden\n1. Puistolan Urheilijat, Sulkapallo, Helsinki\n2. Savon Sulka, Kuopio\n3. Sulkapalloseura Clear, Kaarina\n4. Nastola Minton, Nastola\n5. Turun Sulka, Turku\nPuiU:n ensimmäiset kotikisat Helsingin Mailapelikeskuksessa 19.-20. toukokuuta\nPuistolan Urheilijat Ry:n Sulkapallojaosto isännöi Suomen Sulkapalloliiton alaista aikuisten tähtikisaa uusitussa Helsingin Mailapelikeskuksessa 19.-20. toukokuuta.\nOtteluita pelataan kaikissa pelimuodoissa 19.5 Klo 09.00-20.00 ja 20.5\nklo 09.00-16.00. Pelaajia on ilmoittautunut lähes 150.\nTervetuloa seura amaan liikunnallista tapahtumaa ja viihtymään hyvässä seurassa!\nPetra (TS), Nella (HBC) ja Jemina (PuiU)\nHeidi (ESB), Lilli (PuiU), Helena (TS) ja Hanna (PuiU)\nAleksi Toivio ja Thomas Harti sijoittuvat 8 joukkoon poikien 17-sarjan nelinpelissä.\nPuiU:n tytöille mitaleita viikonloppuna\nPuiU:n Lilli Lauri saavutti hienosti SM-kultaa TK15- ja TN15 -sarjoissa. Nelinpelissä Lillillä oli parinaan Heidi Puro (ESB). Lisäksi Lilli saavutti SM-hopeaa SN-15 sarjassa parinaan Niilo Nyqvist (HBC). PuiU:n Hanna Häkkinen saalisti hopeaa TN15-sarjassa parinaan Helena Santalahti (TS). Hanna Häkkisen 3/4 sija täydensi TK15-luokan PuiU-menestystä. Jemina Saloselle hopeaa 13-luokan ikäluokkamestaruuskisassa kaksinpelissä ja kultaa TN13-luokassa parinaan Nella Nyqvist (HBC). Lisäksi PuiU:n Venla Häkkinen siijoittui kolmanneksi U9 B-sarjassa.\nPuiU:lle mitaleita Juniorien ja Seniorien Suomenmestaruuskisoista\nViikonloppuna 3.-4.maaliskuuta ratkottiin alle 19-vuotiaiden ja seniorien Suomenmestaruudet Ruskeasuon palloiluhallissa.\nEero ja Lilli Lauri saavuttivat hienosti hopeaa alle 19-vuotiaiden sekanelinpelissä. Eerolle tuli hopeaa myös nelinpelistä ja Lilli sijoittui vielä hiensto 3/4 sijalle tyttöjen nelinpelistä.\nYli 50 v. sarjassa PuiU:n Pekka Sarasjärvi saavutti kultaa nelinpelissä.\nLisätietoja sulkapalloliiton sivuilta:\nKuvassa vasemmalta Helena, Nella, Hanna (PuiU) ja Lilli (PuiU). Kuva: Antti Santalahti.\nPuiU:n tytö Jemina, Lilli ja Hanna.\nKuva: Petri Salonen\nPuiU:n tytöt Lilli, Hanna ja Jemina edustivat hienosti Suomea sulkapallon U15 EM-kisoissa Venäjällä\nSulkapallon U15 EM-kisoissa Kazanissa Venäällä (15.-17.2.2018) on Suomen joukkueessa taistellut hienosti kolme PuiU:n junioripelaajaa. PuiU:n Lilli Lauri edusti Suomea tyttöjen kaksinpelissä ja sekanelinpelissä parinaan Niilo Nyqvist (HBC). Tyttöjen nelinpelissä Suomea edusti kaksi PuiU:n tyttöä: Jemina Salonen (PuiU) parinaan Nella Nyqvist (HBC) ja Hanna Häkkinen (PuiU) parinaan Helena Santalahti (Tapion Sulka).\nJoukkueen nuorin kannustaja.\nPuiU:n juniorit taitokisoissa\nSeuran juniorit osallistuivat loppiaisena Suomen Sulkapalloliiton järjestämin junioreiden Taito- ja joukkueturnaukseen. Kisat oli järjetetty ikäluokille alle 9, 11, 13 ja 15 vuotta. Sulkapalloturanuksen lisäksi kisattin taitorasteilla.\nPelit jatkuvat remontin jälkeen\nPuistolan Sulkapallohallin laajennusrakentaminen on edennyt siihen pisteeseen, että käytössämme on viisi erinomaista kenttää, loput kolme lisäkenttää valmistuvat vuodenvaihteeseen mennessä. Mahdolliset tauolla olleet pelaajamme ja uudet tulokkaat ovat lämpimästi tervetulleita mukaan!\nPuistolan Palloiluhallissa on parhaillaan käynnissä laajennusremontti, joka vaikuttaa 2017-2018 aloitukseen. Pyrimme aloittamaan kauden Puistolassa viikolla 36. Lisätietoja tulossa viikon 34-35 aikana.\nPuistolan Palloiluhallin remontista lisätietoa voit katsoa Palloiluhallin omilta netti- sekä Facebook sivuilta:\nTulevana viikonloppuna PuiU isännöi juniorieliittikisoja Rajakylän Tenniskeskuksessa (Latukuja 2, Vantaa). Ikäluokat ovat U9 - U19 ja yhteensä kilpailijoita osallistuu lähes 180. Tervetuloa seuraamaan kisoja!\nPuiU:lle mitaleita Juniorien ja Seniorien Suomenmenstaruuskisoista Ruskeasuolla


Kireän kielijänteen leikkaus poisti imetyskivun - Kotimaa - Turun Sanomat\nKireän kielijänteen leikkaus poisti imetyskivun\nKireiden kielijänteiden leikkauksia tehdään vastasyntyneille, jotta imetys sujuisi paremmin.\nYleistynyt toimenpide jakaa lääkärikunnan mielipiteet.\nRoosa ja Joona Nissilän esikoisen kireä kielijänne huomattiin, kun vuorokauden ikäistä vauvaa kylvetettiin laitoksella. Kylpyhetki sai tytön parkumaan, jolloin kielijänteen kireys pisti pesussa opastaneen kätilön silmään.\nJo samana päivänä lastenlääkäri leikkasi kielen alla olevan jänteisen kalvon.\n– Operaatio oli nopeasti ohi. Tyttö nukkui sylissäni ja tuskin havahtui saksien napsaisuun, Joona Nissilä kertoo.\nMuutos entiseen oli välitön. Ennen toimenpidettä imetys oli kivuliasta ja vauvan imuote oli todettu kapeaksi. Hän piti imiessään ryystävää ääntä.\n– Kielijänteen leikkauksen jälkeen imetys ei sattunut eikä vauvan imuotetta enää joutunut korjaamaan. Myös ryystävä ääni jäi pois, Roosa Nissilä kertoo.\nKireiden kielijänteiden leikkauksia tehdään vastasyntyneille, jotta imetys sujuisi paremmin. Toimenpiteen hyödyllisyyteen liittyy kiistanalaisuutta.\nSynnytyssairaaloiden lastenlääkärit ja aikanaan kätilöt ovat tehneet kielen alla olevan kalvoisen kielijänteen leikkauksia vastasyntyneille vauvoille jo vuosikymmenien ajan.\nKielijänne voi olla myös lyhyt sidekudoskalvo limakalvon alla. Tämän takana sijaitsevan eli posteriorisen kielijänteen merkitys on kiistanalainen ja sen katkaisuun suhtaudutaan kriiittisesti, sillä tutkmusnäyttöä katkaisun hyödyistä on vähän.\nSilti taemman kielijänteen leikkaukset imeväisikäisillä ovat monen asiantuntijan mukaan yleistyneet viime vuosina. Samalla niistä on tullut eräänlainen kuuma peruna, joka jakaa lääkärikunnan mielipiteet. Taemman kielijänteen leikkauksia tekevät pääasiassa jotkut korvalääkärit.\nVaikeutena on Turun yliopistollisen sairaalan lastentautien erikoislääkärin Kalle Korhosen mukaan ollut se, että yhtenäiset kriteerit tai viralliset Käypä hoito -suositukset puuttuvat.\n– Eri lääkäreillä on ollut erilaisia näkemyksiä siitä, mikä on merkittävän kireä kielijänne ja mikä ei. Kireiden kielijänteiden leikkaukset ovat viime vuosina nousseet voimakkaasti pinnalle myös sosiaalisessa mediassa.\nTämä heijastuu siihen, että moni vanhempi hakeutuu vaivan kanssa yksityiselle puolelle kielijänteen katkaisuun, sanoo Kuopion yliopistollisen sairaalan vastasyntyneiden tehon osastonylilääkäri Ulla Sankilampi.\n– Tiedän, että yksityisellä puolella on yksittäisiä korvalääkäreitä, jotka tekevät leikkauksia, vaikka niihin ei julkisella puolella ole nähty tarvetta.\nErikoislääkäri Tuomas Klockars arvioi, että leikkaukset ovat selvästi yleisempiä yksityisellä puolella.\nHän uskoo sen johtuvan siitä, että julkisella puolella puntaroidaan enemmän näyttöä toimenpiteen hyödyistä.\nSuomessa operaatioiden määristä ei ole tarkkoja tilastoja, mutta esimerkiksi Yhdysvalloissa ja Kanadassa leikkaukset ovat moninkertaistuneet kymmenen viime vuoden aikana. Myös alueelliset erot sairaaloiden välillä ovat molemmissa maissa olleet suuria.\nKorhosen arvion mukaan myös meillä suhtautumisessa on nähtävissä alueellisia eroja eri sairaaloiden välillä.\nSamaa mieltä on Helsingin yliopistollisen sairaalan korva-, nenä- ja kurkkutautien erikoislääkäri Tuomas Klockars. Hänen mukaansa kireä kielijänne on subjektiivinen diagnoosi, jonka vaikutuksesta voidaan olla montaa mieltä.\n– On luonnollista, että ihmisten mielipiteet heijastuvat käytännön toimintaan.\nKlockars arvioi, että leikkaukset ovat selvästi yleisempiä yksityisellä puolella. Hän uskoo sen johtuvan siitä, että julkisella puolella puntaroidaan enemmän näyttöä toimenpiteen hyödyistä.\nMehiläisen lastentautien erikoislääkäri Petri Koponen sanoo uskovansa, että kielijänneleikkauksiin ryhdytään samoilla perusteilla niin julkisella kuin yksityisellä puolella. Hänen mukaansa viime aikoina leikkausmäärissä ei ole tapahtunut oleellista muutosta.\nTerveystalon korva-, nenä- ja kurkkutautien erikoislääkäri Veli-Pekka Joki-Erkkilä puolestaan korostaa, että kielijänteen katkaisussa on kyse pienestä toimenpiteestä, johon liittyvät komplikaatiot ovat harvinaisia.\n– Turhia toimenpiteitä pitää välttää, mutta en ole mustavalkoisen suhtautumisen kannalla. Usein lääketieteessä tutkimustieto tulee jälkikädessä.\nKireiden kielijänteiden leikkauksesta sosiaalisessa mediassa ja julkisuudessa käyty keskustelu osoittaa Tuomas Klockarsin mielestä sen, että asia ei ole Suomessa riittävän hyvin hoidossa.\n– Olennaista olisi se, että imettävät äidit saisivat riittävästi tukea ja apua imettämiseen. Toki ne, joilla todetaan hoitoa vaativa kireä kielijänne, tulee hoitaa.\nImetyksen merkitystä ja onnistumista korostaa myös kätilö ja imetysohjaaja Meri Haahtela. Siihen kietoutuu hänen mielestään olennaisesti koko keskustelu vastasyntyneiden kireiden kielijänteiden leikkauksista.\n– Voidaan kysyä, onko imetyksen onnistuminen sen verran tärkeää, että toimenpide kannattaa tehdä, vaikka suun alueen leikkaukseen liittyykin riskejä. Tutkimusnäyttö ei ole yksiselitteistä, Haahtela sanoo.\nKireä kielijänne voi vaikeuttaa imetystä\nKireä kielijänne on synnynnäinen ja osittain perinnöllinen rakennepoikkeama. Sitä esiintyy 4–11\nKielijänne on kireä, jos se estää kielen normaalin liikkuvuuden. Kielen kärki jää usein ikenen taakse, kun kieli työntyy ulos tai ei vauvan itkiessä nouse tai vetäytyy kupille. Kielen kärjessä voi näkyä lovi tai se voi olla hertan muotoinen.\nKireä kielijänne voi vaikeuttaa imetystä, sillä se estää vauvaa tekemästä kielellään aaltomaista liikettä.\nAiheuttaa imetyskipua ja äännevirheitä\nÄidille kireä kielijänne voi aiheuttaa imetyskipua ja rinnanpäiden rikkoutumista sekä muun muassa maidon erityksen vähenemistä.\nKireä kielijänne voi aiheuttaa äännevirheitä. Esimerkiksi R- ja D-äänteet edellyttävät kielen kärjen nousua ylähammaskaaren taakse.\nYhteiset kriteerit puuttuvat\nKireän kielijänteen leikkaamisesta on tutkitusti hyötyä imetyskivun vähenemiseen. Imetysohjaus on ensisijainen keino parantaa vauvan imuotetta, mutta jos se ei auta, voidaan kielijänne katkaista tarkan arvioinnin jälkeen.\nOsassa sairaaloista on yhtenäiset käytännöt siinä, millaisilla perusteilla toimenpide tehdään. Ensimmäisenä ne otettiin käyttöön Kuopion yliopistollisessa sairaalassa vuonna 2016.\nSuomen neonatologien eli vastasyntyneiden lasten lääkäreiden yhdistyksen tavoite on luoda yhtenäinen arviointityökalu vastasyntyneiden kireiden kielijänteiden hoitoon.


Nostopöytää käytetään kuormien nostamiseen ja laskemiseen joko itsenäisesti tai yhdistettynä esimerkiksi tuotantolinjaan tai lastauslaituriin. Nostopöydän käyttö parantaa vaikkapa kokoonpano-, pakkaus- ja asennustehtävissä työskentelevien työergonomiaa olennaisesti kun raskaita, usein toistuvia nostoja ei tarvitse enää tehdä käsin. Käsiteltävän kuorman saa säädettyä portaattomasti jokaiselle työntekijälle sopivalle korkeudelle, mikä vähentää huonossa asennossa työskentelyä.\nMiten valita oikeanlainen nostopöytä?\nOikean nostopöydän valitsemiseksi on tiedettävä sen pääasiallinen käyttötarkoitus, pöydällä yleisimmin käsiteltävien kappaleiden mitat ja paino sekä laitteen käyttöolosuhteet.\nkäsiteltävän kappaleen paino\nmitä nostopöydällä nostetaan: onko kuorma tasaisesti vai epätasaisesti jakautunut\nliikutetaanko kuormaa nostopöydällä\nasennetaanko nostopöytä sisälle vai ulos\nasennetaanko nostopöytä syvennykseen\ntarvitseeko pöytää siirtää paikasta toiseen\ntarvitseeko pöytälevyä pyörittää tai kallistaa\ntyösyklien määrä tunnissa ja työvuorojen määrä päivässä\nYksisaksisia nostopöytiä on saatavana 500 - 10 000 kg kapasiteetilla. T-sarjan pöydät valmistetaan Ruotsissa ja niihin on saatavana paljon erilaisia lisävarusteita. C-sarjan vakiopöydät ovat edullisempia ja niihinkin on saatavana erilaisia lisävarusteita sekä rosterimalleja.\nRinnakkaissaksiset nostopöydät sopivat erityisesti pitkien ja raskaiden kappaleiden nostamiseen. Kapasiteetti 2 000 - 10 000 kiloa.\nPäällekkäissaksisen nostopöydän avulla voidaan nostaa tavallista nostopöytää korkeammalle. Nostoliike ulottuu jopa 5,9 metriin ja nostokapasiteetti on 200 - 5 000 kg.\nMatalarakenteisia nostopöytiä ei tarvitse asentaa syvennykseen, sillä ne ovat ala-asennossa vain 80 mm lattian tasoa ylempänä. Umpikannelliseen versioon voi lisätä ajorampin, jolloin kuorman saa vietyä helposti pöydän päälle vaikka haarukkavaunulla. Kuormalavojen käsittelyyn haarukkavaunulla sopii parhaiten U-mallinen nostopöytä.\nLisävarusteita moneen käyttöön\nNostopöytää voi myös tuunata omaa käyttötarvetta varten lukuisilla erilaisilla lisävarusteilla. Uuden nostopöydän voi tilata halutuilla ominaisuuksilla, lisäksi jo käytössä olevaan laitteeseen on myös mahdollista lisätä joitakin saatavilla olevista lisävarusteita.\nJos pöytä tulee kovaan ja usein toistuvaan käyttöön, voi olla tarpeen lisätä siihen Heavy Duty -varustus, joka pitää sisällään mm. kuulalaakeroidut pyörät ja vahvistetut akselit. Lisävarustus on tarpeen kun nostoja kertyy yli 10 000 vuodessa tai tunnin aikana nostoja tehdään yli kymmenen.\nSuojakaiteen lisääminen on suositeltavaa, jos pöydän päällä on tarkoitus työskennellä. Kaide voidaan asentaa joko yhdelle reunalle tai koko pöydän ympäri. Pöytään voidaan asentaa portti käsi- tai sähkökäyttöisellä lukolla.\nSaatavana myös myös Atex-suojaus nostopöydille, jotka tulevat käyttöön räjähdysvaaralliseen tilaan.\nNostopöytiin on lisäksi saatavana esimerkiksi liuku- ja vierintäesteitä, suojaverhoja ja ajoramppeja. Katso koko lisävarustevalikoima täältä >>\nErgonominen ja toimiva työympäristö oikeilla välineillä\nNostopöytien lisäksi työvaiheiden ergonomian parantamiseen on tarjolla paljon muitakin apuvälineitä. Jos käsiteltävää kuormaa tarvitsee ensisijaisesti siirtää helposti paikasta toiseen, voi nostovaunu olla siihen paras apuväline. Erilaiset lavanostimet ja lavapinoaja ovat tarpeellisia kun kuormalavoja käsitellään jatkuvasti. Täältä näet koko EdmoLift-ergonomiatuotteiden valikoiman.\nJos kaipaat apua ergonomisen työympäristön laitteiden valintaan, ota rohkeasti yhteyttä asiantuntijoihimme!\nYlöjärveläisen Lineartecin suositut alipainetarraimet ovat uudistuneet. Valmistajan tarraimet ovat tunnettuja monikäyttöisyydestään ja nyt tehdyt...


Nyt Kontulassa saa skeitata luvan kanssa! Yksi Suomen hienoimmista skeittipuistoista on auki | Uutta Helsinkiä\nUutta Helsinkiä Uutiset Nyt Kontulassa saa skeitata luvan kanssa! Yksi Suomen hienoimmista skeittipuistoista on auki\nNyt Kontulassa saa skeitata luvan kanssa! Yksi Suomen hienoimmista skeittipuistoista on auki\nKontulaan valmistui maamme ainoa olympia-mitoituksen täyttävä skeittipooli.\nKontulan Kelkkapuiston skeittiparkki kiinnosti harrastajia niin paljon jo rakennusvaiheessa, että innokkaimpia yritettiin pitää aitojen avulla poissa.\n– Jo siinä vaiheessa, kun valut oli tehty, monet pyrkivät lautoineen paikalle. Mutta nyt saa skeitata ihan luvan kanssa, puiston suunnittelusta vastannut projektipäällikkö TommiKärki WSP Finlandilta iloitsee.\nEikä ihme, että kiinnostusta on ollut! Uusi skeittipuisto on yksi Suomen hienoimmista, ja siellä on maamme ainoa olympia-mitoituksen täyttävä skeittipooli.\n– Se on varmasti Helsingin ja koko pääkaupunkiseudun syvin ja hienoin pooli, noin 2,5 metriä syvä. Koko maasta ei taida löytyä yhtä syvää, Kärki hehkuttaa.\nMahdollisuus myös tapahtumien järjestämiseen\nUutta skeittiparkkia on Kärjen mukaan odotettu paljon, sillä ennen paikalla oli vain asfalttikenttä, jolla oli skeittaukseen tarkoitettuja irtokalusteita ja kivipaaseja. Poolin lisäksi uuteen skeittialueeseen kuuluu street-osio ja tasainen skeittausalue. Alueen skeittitoiminnot on suunnitellut maisema-arkkitehti ja skeittaaja JanneSaario.\n– Kontula on jo ennestään tunnettu skeittipaikkana, ja alueella on myös Helsingin nuorisotoimen ylläpitämä skeittihalli, Tommi Kärki toteaa.\nSuunnittelutyössä puistoaluetta kehitettiin, jotta se kestää esimerkiksi skeittaukseen liittyviä massatapahtumia aiempaa paremmin. Alueelle sijoitettiin muun muassa vesipisteitä ja graffitiaita. Myös pallokenttä kunnostettiin ja valaistusta parannettiin. Kelkkapuistossa on tulevaisuudessa mahdollisuus myös parkourin harrastamiseen.\nUpeat näkymät mäen päältä\nSkeittipuisto ei ollut rakennuskohteena helpoimmasta päästä. Vanhan täyttömäen, joka on syntynyt Kontulan lähiön rakentamisen aikana ylijäämämassasta, kohdalla on aiemmin sijainnut suo.\n– Asetelma toi haastavuutta alueen suunnitteluun. Sijainti on ainutlaatuinen, tämä on todella mielenkiintoinen kohde.\nMaisema-arkkitehtina toimiva Tommi Kärki vinkkaakin, että paikalla kannattaa käväistä, vaikka ei skeittaamista harrastaisikaan.\n– Mäen päällä sijaitsee Rakkauden temppeli, graniittinen taideteos. Sieltä aukeaa myös hienot näkymät skeittipuistoon.\nKuvat: Nina Talmén


Netta Vuorinen – Suomenkuvalehti.fi\nKirjoittaja on Suomen Kuvalehden verkkopalvelun toimittaja.\n> viikkoNetta Vuorinen kommentoi artikkelia Suomen Kuvalehden digiversio avautuu kaikille kestotilaajilleHei, ja kiitos huomiosta! Linkit on nyt korjattu.Jos paperilehteä ei kuulu päiväpostin mukana, kannattaa lähettää sähköpostia osoitteeseen asiakaspalvelu1@otavamedia.fi. Ystävällisin terve…Kommentoi 11\nNetta Vuorinen kommentoi artikkelia Arvio Sauli Niinistöstä johtajana: Kärsimätön vastuunkantajaHyvä Timo Niemi,SK:n teettämä selvitys aiheesta julkaistiin Suomen Kuvalehden numerossa 40/2011. Tässä linkki netissä julkaistuun ehdokasvertailuun: suomenkuvalehti.fi/jutut/kotimaa/sk-gallup-tal…Kommentoi 16\nNetta Vuorinen kommentoi artikkelia Kuvia Kannaksen taisteluista: ”Punainen on kaakonkulma, tulta, verta ennustaa”Kiitokset t@@ville. Tuleeko mieleen aiheita tai tapahtumia, joista te lukijat tahtoisitte nähdä juttuja arkiston kätköistä? Otamme ehdotuksia vastaan mielellämme. Jätä kommentti tai lähetä sähköpo…Kommentoi 4\nNetta Vuorinen kommentoi artikkelia Päivän kuva: Loppuvatko nämä onnettomuudet ajotunteja lisäämällä?Hyvät keskustelijat,kiitokset mielenkiintoisista kommenteista. SK kysyi autokoulun opettajilta viime vuonna nuorten kuskien asennekasvatuksesta. Juttu löytyy täältä: http://suomenkuvalehti.fi/jutu…Kommentoi 12\nNetta Vuorinen kommentoi artikkelia Päivän kuva: Tšernobyl ei ole historiaa 24 vuodenkaan jälkeenArvoisa kommentaattori,Ydinvoima.fi järjestää tuon tekstissä mainitsemani mielenosoituksen. Tämä selittänee, miksi myös kyseisen sivuston linkki löytyy lähdeluettelosta.Kommentoi 12\nNetta Vuorinen kommentoi artikkelia Nettipiraatteja on Suomessa yli satatuhatta: ”Ei meillä mitään vaikeuksia ole näitä löytää”Kiitokset kommentoijille aktiivisuudesta. SK on käsitellyt piratismia jutuissaan aiemminkin, joten toista näkökulmaa kaipaavat voivat käyttää sivuston hakutoimintoa, tai halutessaan tarttua vaikkapa n…Kommentoi 27\nNetta Vuorinen kommentoi artikkelia Koulukiusaamiseen puuttuminen: Kiusaajan on puettava teot sanoiksiHyvä kiusaamisesta kärsinyt, kuvateksti ei ole omaa tulkintaani, vaan tiedot ovat peräisin Lehtikuvalta, josta kuva on hankittu.Kommentoi 12


Joonas Värtinen, Diploma in Digital Security - Aalto PRO\nAktian sisäisen tarkastuksen johtaja Joonas Värtinen kuvailee pankin sisäistä tarkastusta sen kolmanneksi puolustuslinjaksi riskienhallinnassa. Värtinen on työskennellyt Aktialla ja sisäisen tarkastuksen parissa nyt parin vuoden ajan, mutta pankkialalla hän on ollut liki koko uransa, pääasiassa pohjoismaisissa tehtävissä.\nVärtinen osallistui hiljattain Aalto PRO:n Diploma in Digital Security -ohjelmaan. Hänellä oli entuudestaan digitalisaatioon jo tietty kosketuspohja, sillä hän oli alun perin tullut pankkimaailmaan kehittämään mobiili- ja digipankkia.\n”Se oli silloin digitalisaation edellisessä aallossa. Tässä välissä on ehtinyt tapahtua paljon. Halusin saada strukturoidun kokonaiskuvan digitaalisen turvallisuuden osa-alueista, sillä digitalisaatio on meillä kovasti tapetilla uuden strategian myötä”, Värtinen taustoittaa päätöstään osallistua koulutukseen.\nVärtinen kertoo saaneensa erinomaisen kokonaiskuvan digitaalisesta turvallisuudesta.\nVärtinen kertoo saaneensa ohjelmasta juuri sitä mitä hakikin: erinomaisen kokonaiskuvan digitaalisesta turvallisuudesta. Hän kuvailee opintoja todella mielenkiintoisiksi ja kouluttajien tasoa korkeaksi.\n”Vetäjinä oli Suomen ja jopa Euroopan huippunimiä. Opetus oli inspiroivaa ja vaikka tiedon taso oli kova, oli kärryillä helppo pysyä, kun kaikki aiheet kytkeytyivät samaan suurempaan kuvaan. Kokonaisuus oli taiten tehty: vetäjät olivat varmasti keskustelleet keskenään, kun lopputuloksena oli näin hyvin rakennettu kokonaisuus”, Värtinen pohtii.\nErityismaininnan Värtinen antaa Aalto-yliopiston kyberturvallisuuden professori Jarno Limnéllille, joka ohjasi Värtisen ohjelmalopputyön.\n”Jarno teki äärimmäisen hyvää työtä ohjaajana. Sain keskusteluissa mainiot eväät lopputyöni sisällön rakentamiseen ja oivallisia käytännön neuvoja. Jarnolla on erinomaisen vahvan kyberturvallisuuden substanssiosaamisensa lisäksi myös verrattoman vahva pedagoginen osaaminen. Hän oli loistava tuki”, Värtinen korostaa.\nKouluttajiksi oli osattu valita sopivasti erilaisia vetäjiä ja aiheet vaihtelivat ohjelmisto- tai applikaatioturvallisuudesta aina sotilaalliseen tiedusteluun. Kaikki aihepiirit kytkeytyivät relevantisti pääteeman ympärille.”\nKoulutuksen monipuolisuus oli Värtiselle positiivinen yllätys: ”Kouluttajiksi oli osattu valita sopivasti erilaisia vetäjiä ja aiheet vaihtelivat ohjelmisto- tai applikaatioturvallisuudesta aina sotilaalliseen tiedusteluun. Kaikki aihepiirit kytkeytyivät relevantisti pääteeman ympärille.”\n”Monipuolisuus oli iso plussa. Ohjelma teki minut myös suomalaisena ylpeäksi. Oli hienoa huomata, kuinka hyviä toimijoita meillä on turvallisuuden piirissä rakentamassa digitalisaatiota. Meillä on asiat hyvin”, Värtinen kehuu.\nOhjelman aikana Värtinen sanoo saaneensa paitsi sapluunan digitaalisen turvallisuuden kytkemiseksi kontekstiin, myös koko joukon hyödyllisiä käytännönläheisiä oppeja, kuten esimerkiksi kriisiviestintäharjoituksen, jota Värtinen kiittää erinomaiseksi.\nVärtinen luonnehtii koulutusta myös hyväksi verkostoitumismahdollisuudeksi ja ryhmäläisten kanssa käytyjä keskusteluja antoisiksi.\n”Olen työskennellyt ison osan urastani Tukholmassa ja Kööpenhaminassa ja Suomen verkostot ovat jääneet tämän vuoksi hiukan ohuemmiksi. Osallistujien kanssa oli hauska verkostoitua. Ryhmässämme oli loistotyyppejä ja keskusteluissa nousi esille todella mielenkiintoisia näkökulmia”, hän kuvailee.\nVärtinen sanoo suosittelevansa osallistumista mielellään asiantuntijaprofiililla työskenteleville ihmisille, jotka katsovat digitaalista turvallisuutta kokonaisuutena ja arvioivat kokonaisturvallisuutta.\n”Olin erittäin tyytyväinen kokemukseen. Kouluttajat ja keskustelujen taso ylittivät odotukseni. Ohjelma oli suhteellisen kompakti, mutta se jätti kuitenkin sopivasti ajatteluun aikaa. Lopputyö antoi kokonaisuudelle ryhtiä ja tiettyä painetta laittaa aivot töihin. Suosittelen osallistumista.”


Ydinvoiman tulevaisuus | Kokoomusopiskelijat\nYdinvoima herättää kaikista energiantuotantomuodoista eniten ristiriitaisia mielipiteitä. Toisille ydinvoiman käyttö tarkoittaa ympäristön pilaamista ja terrorismiuhkaa, toisille taas se on ratkaisu suurin piirtein kaikkiin ihmiskunnan energiaongelmiin.\nItse kannatan ydinvoimaa, sillä se on tunnetuista energiamuodoista yksi edullisimmista ja vähäpäästöisimmistä. Ydinpolttoaineen ja -jätteiden vaarallisuutta tuskin kiistää kukaan, mutta oikein käytettynä ydinvoiman riskit ovat minimaalisia.\nYdinpolttoaineena käytetty uraani on uusiutumaton luonnonvara, joten ydinvoimakaan ei ole lopullinen ratkaisu maailman sähköntuotantoon. On kuitenkin olemassa lukuisia tekniikoita, joilla uraanivarantojen riittävyyttä voidaan nyt ja tulevaisuudessa parantaa.\nKäytettyä ydinpolttoainetta voidaan käsitellä kahdella tavalla: loppusijoittamalla, eli hautaamalla se ”ikuisiksi ajoiksi” kallioperään, tai jälleenkäsittelemällä. Reaktorista tulevassa ydinjätteessä on jäljellä käyttökelpoista ydinpolttoainetta, kuten uraania ja plutoniumia. Näiden erottaminen ydinjätteestä ja käyttö uutena ydinpolttoaineena on kahdella tavalla hyödyllistä. Se vähentää tarvetta uuden uraanin käyttöön. Lisäksi se vähentää ydinjätteen pitkän aikavälin aktiivisuutta eli helpottaa loppusijoitusta.\nKäyttökelpoisen ydinpolttoaineen erottamiseen ydinjätteestä on nykytekniikallakin mahdollista, mutta toistaiseksi uuden uraanin käyttäminen on taloudellisesti kannattavampaa. Tilanne voi muuttua, kun maailman uraanivarannot vähenevät.\nPäätökset ydinjätteen jälleenkäsittelystä ovat välttämättä myös poliittisia. Suomen ja monen muun valtion lainsäädännön mukaan käytetty ydinpolttoaine on loppusijoitettava eikä jälleenkäsittely ole mahdollista. Lainsäädännön muuttaminen ei ole ihan helppoa. Plutoniumin käyttö vaatii sen radioaktiivisuuden ja kemiallisen vaarallisuuden vuoksi uraaniakin suurempaa huolellisuutta. Pelkoa herättää myös se, että plutonium liitetään paljon useammin ydinaseisiin kuin rauhanomaiseen energiantuotantoon.\nJoistakin raskaista atominytimistä, jotka eivät sellaisenaan sovellu ydinpolttoaineeksi, voidaan ydinreaktioissa tehdä uutta polttoainetta. Kun tällaista ainetta lisätään ydinpolttoaineen sekaan, on mahdollista rakentaa ydinreaktori, joka tuottaa sekä energiaa että uutta polttoainetta. Tämä on lyhykäisyydessään hyötöreaktorin idea. Äkkiseltään hyötäminen saattaa kuulostaa taikatempulta, joka tuottaa ikuisesti energiaa. Näin ei tietenkään ole, mutta se nostaa reaktorin hyötysuhdetta ja pienentää polttoaineen kulutusta.\nYksi lupaavimmista hyötöreaktorien sovelluksista on toriumiin perustuva ydinvoima. Toriumia on maaperässä enemmän kuin uraania ja se on uraania turvallisempaa ja vähemmän radioaktiivista. Tosin toriumin käyttö on teknisesti vaativampaa kuin uraanin eikä kaupallisia toriumvoimaloita ole tällä hetkellä näköpiirissä.\nHyötöreaktorit ovat poliittisesti vielä vaikeampi kysymys kuin tavalliset ydinreaktorit. Hyötöreaktorien polttoaine on rikkaampaa kuin tavanomaisten reaktorien uraani, joten myös niihin liittyvät riskit ja pelot kasvavat. Kolikon toinen puoli on kuitenkin mahdollisuus huomattavaan ydinvoiman tehostamiseen.\nNykyaikainen ydinvoima perustuu raskaiden ydinten halkaisemiseen kevyemmiksi. Käänteinen reaktio, kevyiden ytimien yhdistyminen raskaammiksi, tuottaa myös energiaa. Ei ole lainkaan hämmästyttävää, että fuusiovoima on kaikista mahdollisista ydinvoiman tulevaisuudennäkymistä kiinnostavin. Fuusiopolttoaineen tuottamiseen tarvitaan ainoastaan vetyä ja litiumia, joita molempia löytyy valtameristä ja maankuoresta yllin kyllin. Reaktiotuote on vaaratonta heliumia.\nFuusiovoiman suurin ongelma liittyy siihen, että se on teknisesti erittäin haastavaa. Fuusiovoimaa on tutkittu kymmeniä vuosia mutta onnistuneita reaktoriprototyyppejä ei ole vieläkään onnistuttu rakentamaan. Suurin tällä hetkellä suunnitteilla oleva koereaktori on Ranskaan rakennettava ITER. Se on vuosikymmeniä kestävä ja miljardeja euroja maksava valtava kansainvälinen hanke. Voi hyvin kysyä, kannattaako niin suuria summia käyttää hankkeeseen, jonka lopputuloksesta ei ole takuita. Omasta mielestäni kannattaa. Vaikka panostus onkin iso, mahdollinen palkinto on erittäin pitkäkestoinen ja turvallinen ratkaisu maailman sähköntuotantoon.


ultrajuoksu | Matkalla ultrajuoksijaksi\nOhi on! Endurance 24 h 2016\nOlihan kokemus, positiivinen sellainen! Toista sataa juoksijaa juoksemassa Esport Arenan 400 metrin mittaista juoksurataa 24 h! Hienosti järjestetty tapahtuma, josta jäi hyvä fiilis!\nLauantaiaamuna huoltojoukkoni Hanna ja Tiina nappasivat minut kyytiinsä puoli kymmenen aikoihin ja suuntasimme Espooseen.\nMinä ja huoltojoukot\nSeuraavaksi laitettiin huoltopöytäni kuntoon. Nesteitä en ottanut mukaan, koska niitä oli tarjolla järjestäjän toimesta, samoin hyvä valikoima muuta purtavaa kuten kuvista käy ilmi.\nSitten vaihdettiin muutaman sananen kanssajuoksijoiden Juuson ja Jannen kanssa, jonka jälkeen olikin jo ohjelmassa lähtö.\nValmiina lähtöön! Kuvalähde: Saukkonen\nPauli Kiuru ampui lähtölaukauksen lauantaina klo 12.\nSuunnitelmanani oli pitää huoltotauko aina puolen tunnin välein: ensimmäisen tauon aikana join nestettä järjestäjän huoltopisteeltä ja toisen tauon aikana söin geelin omalta huoltopisteeltä ja siihen päälle noin puoli kierrosta kävelyä. Ensimmäiset 80 km sujui ongelmitta, jonka jälkeen polvet alkoivat kiusaamaan: lattiapinta oli kova. Tiesin sen olevan kova, mutta silti yllätyin kovuudesta. Lämpö ja kuivuus eivät haitanneet minua. Lenkkarivalinta ei mennyt nappiin ja vaihdoin lenkkarit kolmeen kertaan, mutta ensimmäisen vaihdon yhteydessä oli jo liian myöhäistä polvien kannalta. Pahin vaihe oli 80 kilometristä sataan kilometriin, jonka kävelin polvikipuineni. Yksi juoksijoista vinkkasi lääkäristä, joka oli auttanut hänen ongelmaansa. Sadan kilometrin jälkeen menin ensiapuun, jossa sain kylmähoitoa polvilleni ja kinesioteippaukset. Olin ottanut Buranan kipuuni ja ensiavussa sanottiin, että ei saa ottaa Buranaa. Ensiapukäynti oli hyvä palauttava hetki, jonka jälkeen maistui myös muukin kuin geeli. Siitä uuteen nousuun ja juoksu sujui mukavasti kunnes 110 km kohdalla alkoi olla ongelmia energian imeytymisen kanssa. Kaikkia syötäviä kohtaan tuli inhoreaktio. Nesteet valmiiksi sisältäviä geelejä pystyin syömään/juomaan, mutten juurikaan mitään kiinteää ja geeleistä vatsa kiitti.. Vatsa oli kuin kivikova pallo ja vessa alkoi tulla tutuksi. Oksentaa ei kuitenkaan tarvinnut kisan aikana. Imeytymisongelmien tullessa mukaan kuvioihin päätin juosta 120 km ja sitten lopettaa. Ehdin näkemään viimeisen, kolmannen suunnan vaihdoksen kuuden aikaan aamulla, jonka jälkeen lopetin. Reilu 18 tuntia ja 120 kilometriä ja 308 kierrosta.\nKokonaissijoitukseni oli 85/115.\nTällä kertaa lonkat/lonkakoukistajat eivät menneet lukkoon, mikä on positiivinen asia. Hiertymiä ei tullut paitsi jalkoihin parit rakot kiitos epäonnistuneen kenkävalinnan. Lisäksi yksi kynsi tulee irtoamaan varpaasta. Juostessa oli mahtava lukea lähetettyjä tsemppausviestejä, joita järjestävät toimittivat juoksijoille.\nSaamani tsemppausviestit! Iso kiitos näistä!\nHuoltojoukoille kiitos tästä ja loistavasta huollosta!\nJuoksun päätteeksi otin jaloilleni kylmä-kuuma-suihkun ja tein kevyet venytykset sekä laitoin lihaskipua helpottavaa voidetta. Suosittelen! Huoltojoukkojen pakatessa autoon tavaroita odottelin ulkosalla. Yhtäkkiä iski huono olo ja seuraavana hetkenä tyhjensin vatsalaukun sisältöä ulkona.. Kotona olin sunnuntaiaamuna kahdeksan pintaan, jonka jälkeen parin tunnin tirsat ja sitten infrapunasaunaan tunniksi ”palautumaan”. Olo on kyllä ollut poikkeuksellisen loistava 18 tunnin urakkaan nähden ja parin tunnin unilla. Huoltojoukkoni muistivat minua vielä kaiken lisäksi pullolla!\nOksentaminen on suhteellisen yleistä ultrajuoksukisoissa, mutta se kuuluu asiaan. Ihan uskomatonta, että miten roskapytyn halailun jälkeen lähdetään huojuvin askelin uudelleen juoksuun. Huonovointiset tai väsyneet juoksivat lepuuttivat välillä itseään penkeillä istuen tai maaten, mutta sieltäkin vaan lähdettiin uuteen nousuun! Uskomatonta tahdonlujuutta!\nKyllä se 24 tuntia vedetään läpi vielä jokin kerta! Nyt jäi puuttumaan vain 6 h.\nJulkaistu 28.2.2016 kategoriassa Yleinen avainsanoilla E24h, E24h2016, endurance 24 h, juoksukokemus, Juoksutapahtuma, kestävyysjuoksu, ultrajuoksu, kirjoittanut Satu.


ti-la 2016: lämpimästi/viileästi - miten taiteesta puhutaan? lyhyt johdatus lehdistötiedotteeseen\nTI-LA 2016 -projektiin liittyvä näyttelyni LÄMPIMÄSTI / VIILEÄSTI on avoinna 13.-17.9. Jyväskylässä, osoitteessa Kauppakatu 19. Näyttely on avoinna tiistaista lauantaihin joka päivä klo 12-18. Avajaisten sijaan olen itse paikalla tiistaina koko päivän. Tervetuloa!\nLaitan näyttelyn lehdistötiedotteen luettavaksi myös blogiini. Lehdistötiedotteiden kirjoittaminen on rutiinia, johon kuvataiteilijankin on totuttava, tai ainakin otettava jotenkin kantaa. Lehdistötiedote on tekstinä anonyymi; se laitetaan esille ikään kuin välttämättömyytenä, mutta sisältö jää usein parhaimmillaankin yhdentekeväksi - pahimmillaan se ei ole missään relevantissa suhteessa itse näyttelyyn. Onko tämän ”lehdistölle” suunnatun tekstin ainoa funktio tuottaa taidepuheen näköistä puhetta; sillä taide ei tule taiteeksi, ennen kuin puheen keinoin osoitetaan diskurssi, josta käsin taidetta sopii lähestyä. Täytyy tietenkin muistaa, etteivät kaikki paperilaput, joilla teosten sisältöä pyritään verbalisoimaan, ole määritelmällisesti lehdistötiedotteita. On paperilappuja, jotka taiteilija on tarkoittanut luettavaksi olennaisena osana teoksen sisältöä. Sitten ovat lehdistötiedotteet, joiden kohdalla jää toisinaan hämäräksi, kuuluvatko ne näihin teoksen sisällön kannalta olennaisiin paperilappuihin, vai kuuluisiko niitä lukea ollenkaan.\nOpiskeluaikanani menin erään opiskelutoverini näyttelyseminaarissa kysymään jotain hänen teoksistaan viitaten siihen, mitä hän oli kirjoittanut lehdistötiedotteeseensa. Teokset olivat selkeästi pitkälle mietittyjä ja tarkkaan harkittuja, ja ne tuntuivat viittaavan Schönbergin kehittämiin musiikin teorioihin. Lehdistötiedotteen lukeminen vahvisti käsityksiäni, että Schönbergin ajatuksiin viittaaminen olisi tietoista. Mielessäni lähti välittömästi rakentumaan varsin odottamattomia mielleyhtymiä. Ihmettelin, miten joku on tällä tavalla onnistunut yhdistämään musiikin puolella luotuja ideoita kuvataiteen keinoihin. Pääsin ajatuksissani vieläpä Thomas Manniin ja toisen maailmansodan jälkeisen Euroopan henkiseen tilaan, ja tämä kaikki vain, koska tulkitsin lukemani lehdistötiedotteen perusteella, etten kuvitellut omiani, että taiteilija tässä todella viittaa siihen ajatuskehykseen joka ei ollut vain Schönbergin, vaan sen hetkisen eurooppalaisen kulttuurin tuote.\nHalusin tietysti varmistaa ymmärtäneeni oikein, ja sanoin taiteilijalle, että kun sinä tässä lehdistötiedotteessasi kirjoitat näin, niin ymmärsinkö oikein, että tarkoitit viitata..... Mutta mitä kummaa: taiteilija suhtautuikin varsin ylenkatseisesti siihen, että otin esille niin banaalin asian kuin lehdistötiedotteen. Ei, minun näkemykseni schönbergeineni ja lehdistötiedotteineni ei liittynyt mitenkään hänen teoksiinsa.\nToisaalta ymmärrän hyvin opiskelutoverini reaktion. Hän ei varmastikaan ollut niitä, jotka tykkäävät listata löysiä ajatuksia paperille vain koska se kuuluu asiaan. Mutta silti hän oli tehnyt niin, ja vieläpä olettaen että näyttelyvieraan olisi pitänyt ymmärtää: lehdistötiedote on löysää ajattelua, älä lue sitä, teokset sen sijaan ovat tiukkaa ajattelua, lue niitä. Mutta miksi sitten koko paperi? Miksi se ei ollut tyhjä? Muistaakseni tekstiä oli vähintään puoli sivua. Miksi edes sen verran, jos sanoilla ei ole mitään merkitystä?\nPahimmillaan näyttelyn yhteydessä julkaistava A4-kokoon mahdutettu lauseiden kokoonpano on vieraannuttava, epätosi tai vähintäänkin turruttava. Taiteilija sanoo sitä, mitä hänen odotetaan sanovan. Tai kuraattori sanoo. Lehdistötiedotteen funktio (lue: taiteesta puhumisen funktio) ei ole siinä, mitä sanotaan, vaan miten sanotaan. Kuvataiteen opiskelun yksi päätavoitteista on tehdä opiskelijoista taidepuheen ammattilaisia. Esimerkiksi näin: jouduin kerran kuuntelemaan sivukorvalla, kun vieressäni eräs kuvataiteen tohtori opasti maisteriopintonsa aloittanutta taidemaalaria. Opiskelija esitteli työskentelyään opettajalleen:\n- Olen tässä askarrellut tällaista...\n- Sinä olet nyt yliopistossa! Älä sano, että sinä askartelet. Sano, että sinä teet kokeiluja materiaaleilla...\nNo niin, siirrytään itse asiaan. Turhan tekstin kirjoittaminen on turhauttavaa. On kaksinkertainen hyöty, kun kirjoitan lehdistötiedotteesta sellaisen, joka sopii julkaistavaksi myös blogissani. Samalla voin osoittaa olevani sanojeni takana. On ajan hukkaa kirjoittaa merkityksetöntä tekstiä. Jos siis kirjoitan jotain, kirjoitan jotta joku lukisi ja ajattelisi lukemaansa.\nLEHDISTÖTIEDOTE TI-LA2016 - NÄYTTELYYN JYVÄSKYLÄSSÄ 13. - 17.9.3016\nMoitteettomasti muotoiltu taideteos ei ole enää eikä vielä ajanmukainen.\nMitä on muoto? Ahtain rako, jonka kautta meidän on päästettävä pakoon\nImre Kertész: Kaleeripäiväkirja s.79\nYmmärtääkseni taidetta on minun purettava kaikki, mikä on valmista, ja yritettävä koota rakennus itse uudelleen. Miksi näin vaikeasti? Kerron anekdootin yläasteen matematiikan tunneilta. Tapahtui toistuvasti seuraavaa: kun opettaja esitteli uuden matemaattisen kaavan, en ensimmäiseen puoleen tuntiin ymmärtänyt mitään. Tarkoitan kirjaimellisesti, en yhtään mitään. Yhtä hyvin olisin voinut tuijottaa tyhjää taulua tai kuunnella jotain täysin tuntematonta kieltä. Ihmettelin, puuttuuko aivoistani jokin osa, jota tarvittaisiin matemaattisten kaavojen käsittelyyn. Joka kerta sama epätoivoinen tunne, ja joka kerta hämmästys: noin puolivälissä oppituntia minä yhtäkkiä ymmärsin. Jätin opettajan puhumaan mitä puhui ja selitin itselleni, mistä kaavan taustalla olevassa matemaattisessa ongelmassa on kysymys. Kokeista sain täysiä pisteitä, tosin huomautuksen kera: ”vastaus on oikein, mutta en ymmärrä miten olet päätynyt siihen”. Olin kyllä kirjoittanut välivaiheetkin, mutta en ollut käyttänyt oikeita kaavoja, koska en muistanut niitä. Olin kuitenkin ymmärtänyt millaisesta ongelmasta kulloinkin oli kyse, ja onnistuin joka kerta keksimään oman keinoni päätyä oikeaan ratkaisuun. Olin ehkä kympin oppilas ainakin hetken, mutta en taatusti mikään unelmaoppilas.\nLuulenpa, etten ole ollut unelmaoppilas taiteenkaan äärellä. Koska en ymmärrä näkemääni, on minun aloitettava alusta. Minun on otettava riski, etten kykenekään pystyttämään purkamani rakennelman tilalle mitään näytettäväksi kelpaavaa. Tämä on sinulle, joka epäilit minun haukanneen sittenkin vähän liikaa taiteeni rakennusaineiksi: tiedän kyllä, olen pohtinut itse ihan samaa, mutta minulla ei ole vaihtoehtoja. En ole kuitenkaan valinnut näin siksi, että ajattelisin minulla olevan kylliksi viisautta ja ymmärrystä, vaan siksi ettei minulla ole. Tässäkin Kertész lohduttaa minua (Kaleeripäiväkirja s.18):\n”Ihminen ei ehkä ryhdy kirjailijaksi lahjakkuuttaan, vaan siksi että hän ei hyväksy kieltä eikä valmiita\nkäsitteitä. Aluksi, luulisin, kirjailija on yksinkertaisesti vain tyhmä, tyhmempi kuin kaikki muut, jotka\nymmärtävät oitis kaiken. Sitten hän alkaa kirjoittaa --”\nTaiteessa ei ole kyse ideoista. Kaikki ajatukset ovat jo olemassa, googlaa vaikka. Voidaan toki kysyä sellaisia korkealle kurottavia kysymyksiä kuin mitä tai miksi, mutta ainoa elämälle ja taiteelle välttämätön kysymys on praktinen miten. Tarvitaan siis keinoja. Tiedätkö, mikä keino on? Keino on vanhaa Lapin suomea ja tarkoittaa tietä. Se tulee pohjoissaamesta: geaidnu, tie. Yksi keino voisi olla, ettei kysytäkään mitä on taide, vaan kysytään sen sijaan vaikkapa: mitä on muoto? Yllättävän hyvä kysymys! Taidanpa palata tähän kysymykseen kotisivuillani.\nNäyttelyn teokset ovat syntyneet tällaisten pohdintojen sivutuotteena. Teosten äärellä lienee turha kuitenkaan kysyä, miten nämä ajatukset ilmenevät käsillä olevissa teoksissa. Taide ja analysointi ovat erillisiä tekoja. Kun kirjoitan analyysiä taiteen tekemiseni taustoista, niin kirjoitan analyysiä. Voin kirjoittaa teoksen ympäriltä, mutta en teosta itseään. Kun valitsen aiheekseni erään erityisen kauniin pahvilaatikon, niin ajattelen vain sitä pahvilaatikkoa. Ajattele sinäkin!\nTI-LA 2016 - projektin kotisivut: www.ti-la2016.fi\nti-la 2016: lämpimästi/viileästi\n- miten taiteesta puhutaan?\nlyhyt johdatus lehdistötiedotteeseen


Mullistava geeli tyrehdyttää verenvuodon sekunneissa: ”Jotain täysin uutta!” – Stara\nMullistava geeli tyrehdyttää verenvuodon sekunneissa: ”Jotain täysin uutta!”\nViihdeuutiset 21.11.2014, 15:30 · Tim Isokivi\nPerinteiset laastarit saattavat olla pian historiaa. Yhdysvaltalainen Suneris-yhtiö on kehitellyt Vetigel-nimistä geeliä, jonka luvataan olevan uudenlainen ja entistä nopeampi keino haavojen hoitoon ja parantamiseen.\nVetigel on valmistettu kasvien soluista johdetuista polymeereistä. Tullessaan kosketuksiin veren kanssa ne muodostavat haavan pinnalle kestävän hyytymän noin 15 sekunnissa. Tuote tarjoaisi siis nopean avun haavojen hoitoon esimerkiksi onnettomuuspaikoilla ja taistelukentillä.\nTutkija Joe Landolina alkoi kehittelemään Vetigeliä noin neljä vuotta sitten, ollessaan vielä ensimmäisen vuoden opiskelija New Yorkin yliopistossa. Keksintöön tutustutaan tarkemmin Bloomberg Newsin Youtube-videolla.


Art Fair Suomi 2012 – Hippolyte\nValokuvataiteilijoiden Liitto ry järjestää vuosittain yleisölle avoimen teosvälitystilaisuuden, joka sijoittuu syys- ja lokakuun taitteeseen. Art Fair Suomi (AFS) -tapahtumassa esitellään nykytaiteen uusia muotoja. Teosten laaja kirjo vaihtelee performansseista piirustuksiin, valokuvataiteeseen sekä video- ja tilainstallaatioihin.\nTapahtumaa on järjestetty yhteistyössä Muu ry:n kanssa vuodesta 2005. MUU ry ja Valokuvataiteilijoiden Liitto edustavat yhteensä lähes tuhatta suomalaisen nykytaiteen eturivin taiteilijaa.\nART FAIR SUOMI 2012 – Suomen monimuotoisin nykytaiteen myyntinäyttely\nKaapelitehdas–Merikaapelihalli, Puristamo & Valssaamo\nAvoinna: to-pe 11–19, la-su 11–17\nArt Fair Suomi ja Helsinki Design Week yhdistävät voimansa Kaapelitehtaalla 13.–16.9.2012 Co-Creating Cable Factory -tapahtumien sarjaksi.\nTänä vuonna Art Fair Suomi -tapahtuman käytössä on perinteisten Puristamon ja Valssaamon ohella myös Merikaapelihalli, jossa on samaan aikaan esillä Helsinki Design Weekin näytteilleasettajia. Näyttely aukeaa yleisölle 13.9.2012, jolloin on tarjolla vuoden jännittävin kokonaisuus nykytaiteen uusia muotoja kaikessa kirjossaan: performansseista piirustuksiin, valokuva- ja äänitaiteesta video- ja tilainstallaatioihin. Tarjolla on lähes 1 000 teosta noin 200:lta nykytaiteen eturivin taiteilijalta – kaikki niin nähtävissä kuin hankittavissakin.\nArt Fair Suomi on vaikuttava näyttelykokonaisuus, jossa on tarjolla teoksia kaikista koko- ja hintaluokista. Näyttävien valokuva- ja videoteosten lisäksi valikoimissa on muun muassa kännykkävideoita, taidekirjoja, vedoksia ja suurikokoisia installaatioita. Kirjamyyntipisteestä voit hankkia esimerkiksi valokuvakirjoja, sarjakuvia sekä cd- ja dvd-levyjä. Äänitaidetta on kuultavissa ja myynnissä MUU for Ears -levysarjassa, jossa julkaistaan jo kymmenes kokoelma – tällä kertaa on vuorossa videoteosten soundtrack-kokonaisuus.\nTänä vuonna katsoja pääsee tutustumaan teoksiin erilaisten teemojen kautta. Ripustuksessa on rakennettu helposti lähestyttäviä teoskokonaisuuksia niin aihesisältöjen kuin visuaalistenkin oivallusten pohjalta. Näyttelyn ripustuksellisina teemoina ovat mm. koti, kantaaottavuus, mustavalkoinen ilmaisu ja värillinen ilottelu. Näyttelyn ripustuksesta vastaavat Pasi Rauhala (MUU ry) ja Pekka Niittyvirta (Valokuvataiteilijoiden Liitto ry).\nAFS12-myyntinäyttelystä on mahdollista ostaa taideteoksia osamaksulla ja ilman korkoa. Ideoita ostamiseen löydät opastetuilta 5 teosta, jotka ostaisin -kierroksilta viikonloppuisin, joissa ”taidemaistiaisia” tarjoilevat eturivin taiteilijat ja kulttuurivaikuttajat. Myös paikalla olevat taiteilijat, AFS-taidetulkit ja ostoassistentit auttavat sinua löytämään kiinnostavia teoksia. Voit myös varata henkilökohtaisen tapaamisen ostoassistentin kanssa (yhteystiedot alla).\nHelsinki Design Weekin ohjelmistoa ovat Co-Create with LEGO®: Workshop with Arkki, Co-Create with LEGO®: Open the Tower (KRADS, the, Why Factory, LEGO, Iceland Design Centre & Aalto Uni), Who Cares? – Design Cares (Aalto Uni. & Design Academy Eindhoven & Eindhoven Uni. of Technology), Berliner Zimmer (DMY Berlin & Atelier Haußmann), ID Berlin | Industrial Design Competence (International Design Center Berlin, Inserie, Projekt Zukunft), Silent Revolutions: Contemporary Design in Slovenia, ja 24 hours+ Taipei (Taipei City Government & Taiwan Design Center).\nTykkää meistä Facebookissa ja seuraa tapahtumaa!


HEHKU Kuntokuuri - Hehku Tuotanto\nHehku Kuntokuuri katso myös www.kuntokuuri.fi\nOnko hyvä fyysinen kunto mielestäsi tärkeää myös työssä jaksamisen kannalta? Haluatko tietää, missä kunnossa sydämesi ja keuhkosi ovat tällä hetkellä? Haluatko aloittaa kuntoremontin ja saada hyviä vinkkejä ja kannustusta tavoitteesi saavuttamiseksi?\nHEHKU Kuntokuuri on tarkoitettu kaikille fyysisestä jaksamisesta ja terveellisemmistä elämäntavoista kiinnostuneille kuntotasosta riippumatta.\nKuntokuuri koostuu seuraavasti:\nAlkutestaus TANITA –kehonkoostumusanalysaattorilla ja FITWARE –pyöräergometrillä. Testit selvittävät nykyisen kuntotasosi ja ne voidaan tehdä Salmisaaren liikuntakeskuksessa tai omassa yrityksessäsi.\nHenkilökohtainen keskustelu liikunnallisesta tavoitteestasi. Liikunnan aloittaminen ja tavoitteet ovat jokaiselle henkilökohtaisia, ja siksi jokaisen omat päämäärät ratkaisevat sitoutumisen liikuntaprojektiin.\nOikeaan ruokailuun ja ravintoon liittyviä ohjeita ja luentoja. Ruokailun ja painonhallinnan keskeinen teesi on; laadukkaampaa ruokaa mutta vähemmän. Ruoka-aineilla on kiistaton yhteys mielialaamme ja aivoihin, siksi ei ole yhdentekevää minkälaisella ruoalla täytämme vatsan.\nViikoittainen ravinto- ja liikuntavinkki pitää tavoitteen kirkkaana. Pysyvien muutosten aikaansaaminen onnistuu parhaiten pienten askelten menetelmällä. Uusien liikuntalajien kokeilua. Uuden oppiminen pitää mielen virkeänä, ja katkaisee arjen rutiinit. Lisäksi liikunta on loistava tapa mitata omaa oppimis- ja suorituskykyä. Myös lihaksiston kannalta on tärkeää, että liikumme mahdollisimman monipuolisesti. Monipuolinen aerobinen liikunta estää parhaiten kulumien ja lihasvammojen syntyä.\n6 kk:n kuluttua uudet testaukset, jotta näemme harjoittelun tulokset ja voimme asettaa uudet tavoitteet. Välitavoitteet auttavat huomaamaan tekemisen tuloksen. Muista kuitenkin, että pelkkä testaaminen ei paranna tai huononna kenenkään kuntoa, vaan oma tekeminen ratkaisee.\nHaluatko tyhy-/liikuntapäivään ohjelmaa? Järjestämme liikunnallista ohjelmaa. Ota yhteyttä ja kerro missä tapahtuma järjestetään, ja teemme ehdotuksen ohjelmasta. Vaihoehtoina mm. Segway ajelua, Kickbike kierros, suunnistusta, frisbee-golf kisa, Kinn-Ball -turnaus, jousiammuntaa, ohjattu sauvakävely, onkikilpailut...\nSuunto sykemittarit + movescount.fi palvelu helpottaa liikuntasuoritusten seuraamista ja aktivoi liikkumaan enemmän. Myymme kaikkia Suunto laitteita, pydä tarjous.\nBeddit -palvelu on uusi suomalainen innovaatio, jonka avulla voit vaivattomasti seurata unen laatua ja kestoa. Beddit.fi -sivustolta näet mm. edellisen yön unen määrän, REM -unen määrän, leposykkeen. Beddit.fi palvelu on kehitetty yhteistyössä unitutkija Markku Partasen kanssa. Vuokraamme ja myymme Beddit -laitteita. FITWARE -Pyöräergometritesti\nPyöräergometrillä poljetaan 10-25 minuuttia kuntotasosta riippuen. Testin avulla voidaan luotettavasti selvittää -peruskestävyyden alaraja\n-maksimaalinen hapenottokyky (arvio)\nTärkein arvo on aerobinen kynnys. Sen avulla voidaan määritellä oikea harjoitusteho ja harjoitusten kesto. Painonhallinnassa aerobinen kynnys auttaa määrittämään optimaalisen rasvanpolttoalueen. Varustus T-paita, verkkarit, lenkkarit. Lähetämme testiraportin ja liikuntaohjeet testin jälkeen omaan sähköpostiisi.\nTulemme testaamaan henkilökunnan työpaikallesi!\nHYÖDYT: Motivoi pitämään huolta terveellisestä ruokavaliosta ja riittävästä liikunnasta. Mittauksen avulla saa kartoitettua lähtötilanteen, sekä todennettua ruokavalion ja harjoittelun tulokset.\nLUOTETTAVA: Tanita on käytössä kuntotestausasemilla, urheilu-\nopistoilla ja lääkärikeskuksissa. Mittaus kestää vain pari minuuttia + henkilökohtainen tuloksien purku.\nMittaus kertoo mm. seuraavat asiat: -kokonaispaino-kehon rasvaton massa-lihasmassa-rasvakudoksen määrä -rasva-% -solun nesteet -perusaineenvaihdunta-kehon painoindeksi -sisäelinten ympärillä olevan rasvan määrän (tärkeä tieto 2-luokan diabeteksen riski-\nSELKEÄ JA HELPPOTAJUINEN RAPORTTI: Mittaus sopii erinomaisesti esim.TYHY/


Home at beach: Ihanat aamu-uinnit\nJäät ovat lähteneet ja pääsen taas uimaan. En harrasta avanto-uintia, mutta kylmäuintia kyllä eli aloitan jäiden lähdettyä ja uin jäiden tuloon asti. Tosin näin juuri jäiden lähdettyä uintini on lähinnä pulahdus veteen, mutta pikkuhiljaa kropan ja mielenkin tottuessa ja veden lämmetessä vetojakin tulee koko ajan enemmän.\nTässä tämänhetkiset uintimaisemani. Aamuisin saattaa olla vielä vähän jääriitettä yön pakkasten jälkeen. Aamu-uinti vaatii minulla alleen reippaan kävelylenkin koiramme kanssa ja sitten vaan nopeasti uikkarit päälle, pulahdus ja kuumaan suihkuun. Tunnen kuinka veri lähtee kiertämään ja saan virtaa koko päiväksi. Iltaisin käyn saunasta pulahtelemassa ja silloin voin käydä parikin kertaa.\nOlenkin nyt kutsunut vielä ennen muuttoa muutaman ystävän saunomaan ja uimaan tänne vanhaan kotiin. Uudessa kodissa sitten uudet, erilaiset uinti-mahdollisuudet.\nKaunista ja energistä viikkoa!\nLähettänyt Johanna - Home at beach klo 9.44\nPäivityksiä 22. huhtikuuta 2015 klo 20.38\nIhan huippu tapa aloittaa aamut, varmasti virkistää pitkälle päivään!\nJohanna - Home at beach 5. toukokuuta 2015 klo 10.04\nKyllä virkistää! Nyt täytyy vaan rohkaistua uusille vesille.\nLuca - meidän ihana koiramme\nLuonnon harmaus - arjen harmaus\nTunnelmia Leviltä, osa 2


2h, avok, kph, las.parveke, Koskelantie 64 B 70, Käpylä, Helsinki - Kiinteistömaailma\n45 m² / 45 m²2h, avok, kph, las.parveke\n115 980,52 €Myyntihinta\n45 m²Koskelantie 64 B 70, Käpylä, Helsinki\nAsunto Oy Helsingin Koskelan Tammen -kodit rakennetaan historiallisen Koskelan sairaalan vehreälle puistoalueelle osoitteeseen Koskelantie 64. Asunnot on suunniteltu Sinulle, joka arvostat valoisuutta ja viihtyisyyttä, huolettomuutta ja harmoniaa. Yhtiö koostuu yhteensä 94 asunnosta, yksiöistä kolmioihin. Valoisissa huoneistoissa on viehättäviä yksityiskohtia kuten korkeat, alas saakka ulottuvat ikkunat sekä avara pohjaratkaisu, jossa on otettu huomioon monenlaiset asumisen tarpeet. Raikkaat ja tyylikkäät materiaalivaihtoehdot ovat saaneet inspiraationsa Suomen luonnosta. Mikäli toimit nopeasti, voit vielä vaikuttaa uuden kotisi lopulliseen ilmeeseen. Arvioitu valmistuminen on syksyllä 2021. Koskela sijaitsee aivan rakastetun Käpylän kupeessa, ja on kovaa vauhtia kehittyvä asuinalue. Maantieteellisesti Koskela sijoittuu melkeinpä keskelle Helsinkiä lähelle kantakaupunkia ja kulkuyhteydet joka paikkaan ovat erinomaiset sekä autolla että ratikalla ja bussilla. Palvelut ovat Koskelassa lähellä, kävelymatkan päässä ovat niin kaupat, kahvilat, ravintolat kuin apteekkikin. Varaa itsellesi koti, jonka arvo säilyy. Tutustu lisää oheisen videon kautta: https://youtu.be/_nKNM3XCtMM\nSijaintiKoskelantie 64 B 70, 00610 Helsinki\nMyyntihinta115 980,52 €\nLisätietoja muualla verkossaLiberty Life Concept


Sauli Niinistö fanittaa Paul Austeria - presidentti tapaa kirjailijan lauantaina\n28.08.2017 klo 15:43\nPaul Auster viipyy Suomessa tiistaista sunnuntaihin.\nPaul Auster on arvostettu ja supersuosittu yhdysvaltalainen kirjailija.\nMyös tasavallan presidentti pitää hänen kirjoistaan.\nSauli Niinistö haastattelee Austeria tulevana lauantaina Helsingissä.\nPaul Auster saapuu Suomeen. AOP\nTasavallan presidentti Sauli Niinistö on tunnustautunut Paul Auster -faniksi. Hän saakin mieluisan tehtävän tulevana lauantaina, kun Yhdysvaltojen arvostetuimpiin nykykirjailijoihin kuuluva Auster vierailee Suomessa.\nAusterin teosten ilmestyminen suomeksi on aina tapaus sinänsä ja Austerin Suomen-vierailua on odotettu kauan. Nyt se vihdoin toteutuu, hetimiten kirjailijan uusimman teoksen, 4321, ilmestymisen jälkeen.\nPresidentti Niinistö haastattelee Austeria Akateemisen kirjakaupan Kohtaamispaikalla lauantaina kello 13.\n- Kirjailijan ja presidentti Sauli Niinistön kohtaaminen kuvastaa kirjallisuuden ja lukemisen suurta merkitystä suomalaisessa yhteiskunnassa. Tästä olemme kansainvälisestikin tunnettuja, iloitsee Tammen kustannusjohtaja Outi Mäkinen.\nBrooklynissä New Yorkissa asuva Paul Auster (s. 1947) opiskeli Columbian yliopistossa ja asui sen jälkeen neljä vuotta Ranskassa. Ennen kirjailijaksi ryhtymistään hän teki töitä muun muassa öljytankkerilla, puhelinkeskuksessa ja Ranskan maaseudulla.\nAusterin kirjallinen kuuluisuus alkoi 1980-luvun puolivälissä julkaistusta New York -trilogiasta, joka on kolmen omintakeisen salapoliisiromaanin sarja. Kirjailijan tuotanto käsittää romaaneja, muistelmia, esseitä, runoja ja elokuvakäsikirjoituksia. Lisäksi hän on tehnyt käännöksiä ranskasta englantiin.\nAuster viipyy Suomessa tiistaista sunnuntaihin. Presidentillisen haastattelun lisäksi hän esiintyy myös mm. lukijatilaisuuksissa Kansallisteatterissa ja Ateneum Live -keskusteluklubilla sekä osallistuu Suomen tiedeseuran järjestämään seminaariin.


Kirjoittaja Aihe: Mainokset, markkinointi (Luettu 1248 kertaa)\n« : pe 24.11.2017, 20:21:09 »\nHavaintoja, kritiikkiä, analyyseja, fiiliksiä...\nVs: Mainokset, markkinointi\n« Vastaus #1 : pe 24.11.2017, 20:28:08 »\nTuli rutenium-uutisoinnista mielikuva logomaailmasta. Kuin kaksi marjaa...no ei aivan, mutta sinnepäin.\n« Vastaus #2 : la 25.11.2017, 00:35:46 »\nWanha havaintoni vuodelta 2015:\nEsim. Markkinointi&Mainonta-lehden tilastoista näkyy että tv-kanavista kosmetiikkaa mainostetaan Nelosella, muttei MTV3:lla. Sensijaan MTV3:lla mainostetaan (humbuugi)lääkkeitä ja terveydenhoitoa muttei Nelosella. Miksi ?\nEhkä koska Nelosta seuraa nuorempi kaunis terve naisväki, mutta MTV3 on vanhojen kivuliaiden ihmisten kanava ?\nTätä ei saa ehkä mistään muualta* selville mutta YLE Puheen Nosto-ohjelmassa to 16.11.2017 klo 11- (nauhalla n. 4:00- https://areena.yle.fi/1-4275375#autoplay=true )\nNelosen ohjelmien tuottaja Meira Noronen sanoi että kanavan ydinkohderyhmä on 10-44 vuotiaat.\n*Saa sittenkin kun älysi oppia hakusanan "ydinkohderyhmä"\nLisää googlaten: "Nelosen ydinkohderyhmä vuotiaat" jne josta\nMTV3 on edelleen isoin kanava meille tärkeimmissä kohderyhmissä. Kanavan ydinkohderyhmä on 10-54-vuotiaat, jossa olimme myös helmikuussa katsotumpia kuin kilpailijat\n- Mar Mai 8.3.2016\nNelosen ja Maikkarin taisto katsojista kiihtyy\nNelonen oli syyskuussa ykkönen kohderyhmässä 24-45-vuotiaat. Maikkari johtaa kokonaiskatselua.\nMTV:n toimitusjohtaja Jarkko Nordlund sanoo MTV3:n keskittyvän kohderyhmiin 10-54 ja 25-54.\n"25-44 on ostetuin tv-kohderyhmä. Tämä ei tarkoita sitä, että mainostettavan tuotteen ydinkohderyhmä on välttämättä tätä samaa ikäryhmää", IUM:n tv-johtaja Jonas Åberg sanoo.\nJos vaikkapa automainostaja haluaa tavoittaa yli 50-vuotiaita, voi olla kustannustehokkaampaa ostaa 25-44–vuotiaita.\n"Tämä johtuu siitä, että kohderyhmän suosimia ohjelmia katsovat myös vanhemmat ihmiset. Mainostaja saa ikään kuin yli 50-vuotiaat kaupanpäällisinä", Åberg sanoo.\n- Mar Mai 5.10.2016\nTilanne on dynaaminen ja jatkuvasti kehittyvä (verisesti kilpailtu MTV3 vs Nelonen ?), mutta pääosin eläkeläiset saavat jäädä mopen osille kaupallisilta, koska he eivät osta ja siksi eivät kiinnosta tv-mainostajia.\nTemptation Island Suomi -ohjelman avausjaksoa televisiosta katseli illan aikana yli 450 000 suomalaista. Ohjelman aloitusjakso 4.3. oli Livin ydinkohderyhmässä (naiset 25-44-vuotiaat) ohjelmapaikallaan illan ylivoimaisesti katsotuin tv-ohjelma.\n- Nelonen.fi 5.3.2015\nKanavan mukaan "Friin ydinkohderyhmä ovat 25-44-vuotiaat naiskatsojat, jotka elävät aikataulutettua elämää täynnä vaatimuksia. Frii tarjoaa ...\n- Joku suomi24 keskusteluun lainannut sekä itse friitv\nHeron ydinkohderyhmänä ovat 30-vuotiaat aktiiviset kaupunkilaiset.\n« Viimeksi muokattu: la 25.11.2017, 00:38:24 kirjoittanut MrKAT »\n« Vastaus #3 : la 25.11.2017, 00:49:41 »\nKuin kahdesta marjasta puheenollen.\nK-Neste mainos jossa nainen hyperventiloi paperipussiin. Se toi mieleen vaaleatukkaisen presidenttiehdokkaan, ja täälläpäin me livenä naurettiin siitä. Netissä joku näytti loukkaantuneen oikeasti hyperventiloivien paniikkikohtauksista kärsivien puolesta koska tuo tekee pilkkaa heistä(kin).\n« Vastaus #4 : ke 07.02.2018, 11:18:21 »\nTässäpä maailman kallein automainos.\nMahtaa olla alienit Ufoisaaan vähän ymmällään......\n« Vastaus #5 : ke 07.02.2018, 11:56:11 »\nMonet mainostajat kuuluisi vangita.\n« Vastaus #6 : su 17.06.2018, 21:30:21 »\nUsein mainostaminen on lähinnä panikointia. Tai ainakin minulle tulee sellainen vaikutelma.\nJust äsken TV6 kanavalla mainosti myheritageDNA-sukututkimusfirma.\nMitä tapahtuikaan 11 päivää sitten?:\nkeskiviikko 06.06.2018 klo 1:35\n- IL 6.6.2018\n« Vastaus #7 : ma 18.06.2018, 04:27:59 »\nMainostaminen on ideologiaa itsessään mediana, ja myös sisältönä. Ensimmäinen tarkoittaa sitä, että vallitseva ideologia sallii tämän alkeellisen voimankäytön muodon, tosin valikoiden. Jäkimmäinen taas sitä, että mainostamisen kautta propagoidaan ideologiaa. Mainostaminen on alistamista. Se toimii, ja se toimii käsittämättömän tehokkaasti, kenenkään sitä pyytämättä tai haluamatta. Sen toimivuus saa konkreettisen todisteen harmailla reuna-alueilla, kuten tupakkatuotteiden painajaismaisissa varoituskuvissa.\nOma totalitaarinen luonteeni ei salli tällaista venkoilua. Että toisaalta annetaan vain vapaasti salkkumiesten penetroitua ihmisten mielteisiin, tahtoon, päiväuniin, mutta sitten kun on kysymys jostain ideologialle vastakkaisesta (voittojen maksimoinnin uhkasta, kuten kuluttajan suorituskyvyn menettämisestä), mainostaminen ei olekaan sallittua, tai samaa työkalua käytetään vastapropagandaan.\nMainostaminen on suorassa kytkoksessä talouden eksponentiaaliseen kasvuvaatimukseen, ja siis koko biosfäärin tuhoutumiseen spiraalimaisessa kurimuksessa. Salkkumiehet ovat murhamiehiä ja poliitikot, jotka eivät ymmärrä yksinkertaista eksponentiaalisen kasvun lainalaisuutta ovat kanssarikollisia.\nPAITSI tietysti jos kaikki olikin vain unta, hehheh. Kiinan salajuoni, americca first.\n« Vastaus #8 : ti 19.06.2018, 14:53:05 »\nLainaus käyttäjältä: Big Data Lenny - ma 18.06.2018, 04:27:59\nKiinan salajuoni, americca first.\nKiinahan hankkii omistukseensa maailman luonnonvaroja kaikissa maanosissa. Eikä ole mitenkään tunnettu erityisen osaavana ympäristönsuojelijana. Metsäalaa tuhoutunut Kiinassa vuosikymmenten saatossa vaikka kuinka paljon. Kaivosympäristöt lienevät kammottavassa kunnossa jne. Mainontaa tai ei, ei ole merkittävää eroa american ja kiinan välillä. Suurvallat eivät marssi ympäristönsuojelun kärjessä. Marssivatkohan edes joukkojen hännillä?\n« Vastaus #9 : ti 19.06.2018, 15:01:34 »\nLainaus käyttäjältä: Anemone 2.0 - ti 19.06.2018, 14:53:05\nSelvennän itseäni, ja ehkä teen itsestäni samalla hölmön, mutta ei se haittaa.\nKiinan salajuonella viittasin Trumpin taannoiseen lausahdukseen, että ilmastonmuutos on vain kiinalaisten propagandaa. Että sitä ei tapahdu oikeasti, joten mitäs hittoja, hiilikaivokset vain pöhisemään, metsää nurin, paskaa meriin ja kaasua taivaalle! Perkele! America first!\n« Vastaus #10 : pe 20.07.2018, 19:35:16 »\nTelia osti MTV:n\nSuomalaisella MTV:llä on nyt uusi isäntä. Pohjoismainen operaattorijätti Telia kertoi tänään ostavansa ruotsalaisen Bonnierin televisioliiketoiminnat. Telia maksaa Bonnierille hieman alle 900 miljoonaa euroa paketista, jossa Maikkari näyttää olevan tällä hetkellä heikoin lenkki.\n• Suurimman osan Bonnier Broadcastingin yli 700 miljoonan euron liikevaihdosta tekee ruotsalainen TV4. Se on kasvavaa ja kannattavaa liiketoimintaa.\n• Maksutelevisiopalvelu C More kasvaa, mutta ei kannata. Telian julkaisemien tietojen mukaan käänne parempaan on kuitenkin tapahtunut.\n• Kauppaan kuuluivat myös MTV ja sille uutisia tuottava Mediahub. Tämä osa ei kasva eikä kannata. Viime vuonna MTV teki 180 miljoonan euron liikevaihdolla 20 miljoonan euron tappiot.\n« Vastaus #11 : pe 20.07.2018, 21:30:39 »\nLainaus käyttäjältä: Anemone 2.0 - pe 20.07.2018, 19:35:16\nKeskittyykö mediahallinta entisestään, aika isojen firmojen hallinnassa valtamedia alkaa olla?\n« Vastaus #12 : ma 15.10.2018, 19:30:04 »\nIlta-Sanomilla on nyt jokin porno-henkinen mainos-trendi meneillään, sillä parin viikon ajan sivulta läimähti päin näköä videolla suutelevat huulet lähikuvassa. Oli ällön näköistä ja ensimmäisinä kertoina luulinkin, että nyt on joku hakkeroinut lehden mainospaikan. Sitten näin imuttelu-mainoksesta still-kuvan lehdessä, joka ei ollut zoomattu suihin, vaan näytti koko henkilöt. Imuttelun jälkeen tilalle on tullut miesten kalsarimainos, jossa alaston mies hetkuttelee vartaloaan, vain kädet munia peittämässä. Muistaakseni kasvot on rajattu kuvan ulkopuolelle. Taas ensireaktio on, mitä helv...Yritin kalsarimiehestä napata ruutukaappauksen, mutta se ei ollut mahdollista. En tykkää näistä!


Varttitase tulee – mitä siitä?\nAineistot / Varttitase tulee – mitä siitä?\nSähkötaseen selvitysjakso lyhenee 15 minuuttiin viimeistään joulukuussa 2020. Tasejakson lyhentäminen vaikuttaa moneen sähkömarkkinoiden toimintoon ja koskee lähivuosina kaikkia alan toimijoita tavalla tai toisella.\nAsiasta määrää EU-asetus nro 2017/2195 ”Sähköjärjestelmän tasehallintaa koskevista suuntaviivoista”. Aikatauluun on mahdollista hakea lykkäystä jopa neljä vuotta, mutta viivästäminen ei ole ainakaan pohjoismaisten kantaverkkoyhtiöiden mielestä tarpeen. Myös Energiaviraston mukaan ei ole perusteita poiketa aikataulusta. EU-tasolla muutoksen taustalla on markkinoiden kehittäminen tehokkaammiksi, huomioden uusiutuvan energiantuotannon lisääntymisen ja kuluttajien edun.\nVarttitase koskee niin tasehallintaa, energiakauppaa, taseselvitystä kuin laskutustakin. Tällöin myös mittaustietojen on oltava 15-minuuttisia, joko oikeasti mitattuina tai pidemmästä jaksosta laskettuina. Ennen 2020-luvun jälkipuoliskolla eteen tulevaa kuluttajatason mittauslaitteiden uusimista eSettillä ja vuonna 2021 käyttöönotettavalla datahubilla on mittaustietojen käsittelyssä avainrooli.\nSäännösmuutoksen tavoitteissa odotetaan tehokkuuden lisääntyvän erityisesti tasehallinnassa. Sähkömarkkinatoimijoiden kannalta tuotannon suunnittelun ja kulutuksen ennustamisen vaatimukset kasvavat. Käytännössä automaattisten toimintojen välttämättömyys kasvaa: tasehallinnassa suunnitelmat ja ennusteet päivitetään entistä useammin ja sähkökaupassa ”Elbas-robotti” on jatkossa välttämättömyys. Energiajouston tarve lisääntyy, koska peräkkäisten tasejaksojen vaihtelut suurenevat nykyisestä. Tällöin joustotuotteiden hintavaihtelu ja energiajouston arvo kasvavat. Tästä seuraa oletettavasti myös kauppatuotteiden kehittyminen lähivuosina.\nVarttitaseesta saatavien hyötyjen syntyminen ja oikeudenmukainen jakaminen edellyttävät sähkömarkkinatoimijoiden toiminnan siirtymistä 15 minuutin tasolle. Tietojärjestelmien, sähkökaupan tuotteiden ja vähintään ”kantaverkkotason” tietojen on oltava uudella tasolla hyötyjen realisoimiseksi.\nEmpowerin käsityksen mukaan varttitaseeseen kannattaisi siirtyä vuodesta 2020 alkaen eri toimijatasoilla vaiheittain. Suunnitelmallinen siirtyminen pienentää hukkainvestointeja (erityisesti kuluttajamittaukset ja tietojärjestelmät), antaa markkinatoimijoille ja palveluntuottajille valmistautumisaikaa ja tuo muutoksesta aiheutuvat hyödyt vaiheittain hallitusti.\nEmpowerin EnerimEMS-energianhallintajärjestelmässä on valmius toteuttaa tasevastaava- ja myyjätason varttitasemuutokset siinä aikataulussa, kun ne Suomessa, Pohjoismaissa ja Baltiassa otetaan käyttöön. Vastikään käyttöönotettu uusi järjestelmäversio on osa valmistautumista energiamarkkinoiden lähiaikojen muutoksiin. Kuluttajatason tietoja käsittelevää EnerimEDM-järjestelmää uudistetaan markkinavaatimusten mukaisesti. Reaaliaikaisten, minuutti- ja sekuntitason, tietojen käsittelyyn Empowerilla on käytönvalvontajärjestelmä monipuolisine rajapintoineen ja liityntämahdollisuuksineen. Uusi järjestelmä otettaneen käyttöön parahiksi vuonna 2020.\nEnergiaviraston tiedote Empowerin ja Valor Partnersin selvitystyöstä\nKirjoittaja Seppo Nurminen työskentelee Tuotepäällikkönä Energy Intelligence -liiketoiminnassa


Kummia tapahtuu : Kummitapahtuma Pyhärannan seurakunnassa\nPietilä, Marika (2020)\nOpinnäytetyön tarkoituksena oli suunnitella ja järjestää kummitapahtuma Pyhärannan seurakunnassa. Tapahtuman lisäksi opinnäytetyöhön liittyi kysely, jossa selvitettiin pyhärantalaisten vanhempien ajatuksia kummiudesta. Opinnäytetyö hankkeistettiin Pyhärannan seurakunnalle.\nOpinnäytetyön teoriaosassa tarkasteltiin kastetta ja kummiutta. Kaste on toinen evankelisluterilaisen kirkon sakramenteista. Kasteessa lapsi otetaan kirkon jäseneksi ja hän saa itselleen kummit. Kummin tehtävänä on toimia aikuisena tukena lapselle sekä kristillisen kasvatuksen antajana.\nOpinnäytetyön kummitapahtuma järjestettiin marraskuussa 2019 Pyhärannan kirkossa ja seurakuntakodilla. Tapahtumaan osallistui kaikkiaan kuusi kummilasta ja seitsemän kummia. Kummitapahtumassa oli kolme erilaista toiminnallista ja elämyksellistä tehtävää. Tapahtumasta saadun palautteen perustella tapahtuma oli onnistunut ja osallistujat viihtyivät hyvin. He toivoivat, että tapahtuma saisi jatkoa tulevaisuudessa ja vastaavia järjestettäisiin myös eri-ikäisille. Tapahtuman lisäksi opinnäytetyössä kartoitettiin pyhärantalaisten ajatuksia kummiudesta Webropol-kyselyn avulla. Kyselyyn vastasi kaikkiaan 41 vastaajaa.\nKyselyn tuloksista selvisi, että kummius on asia, jota arvostetaan ja sitä pidetään kunniatehtävänä. Kyselystä selvisi myös, kuinka erilaista kummina oleminen voi olla ja kuinka paljon kummi voi kummilapsen elämässä vaikuttaa.


3H+K+S, Linjahaantie 7, Kaakkola, Järvenpää - Kiinteistömaailma\nLinjahaantie 7, Kaakkola, Järvenpää\n93.5 m²Linjahaantie 7, Kaakkola, Järvenpää\nTakan ympärillä avarat huoneet\nElokuussa kuntotarkastettu ja tarvittaessa nopeasti vapautuva paritalokolmio arvostetulla Kaakkolan alueella, päättyvän kadun varrella. Laaja ja suojaisa piha sekä avarat huoneet tarjoavat mahdollisuuksia ja mukavuutta, kuten myös kodin keskuksena varaava leivinuunin ja takan yhdistelmä. Lisälämpöä ja haluttaessa viilennystä tuo ilmalämpöpumppu. Avara saunaosaston pesutila toimii myös kätevästi kodinhoitotilana. Etupihan pysäköintialueen toinen paikka on katettu, ja päädyssä n. 10 m2 lämmin varasto, myös sisällä paljon säilytystilaa. Katoksen viereinen iso asfaltoitu alue tarjoaa tilaa vaikka isommallekin autolle, asuntovaunulle, venetrailerille jne. Tuusulanjärvi, keskustan palvelut ja liikuntamaastot löytyvät kaikki läheltä. Henkilökohtaiset esittelyt ja lisätiedot Kiinteistömaailma Riku Heikkilä 050 468 2322/riku.heikkila@kiinteistomaailma.fi\nSijaintiLinjahaantie 7, 04400 Järvenpää\nKeittiöJääkaappi/pakastin, kylmiö, keraaminen liesi, astianpesukone, liesituuletin hormiin\nSaniteettitilatSuihku, peilit, pesukoneliitäntä, lattialämmitys (kodinhoito- ja pesutila), kiinteät valaisimet, erillinen wc, sähkösauna\nKeittiö lattiaParketti, takan edessä laatoitus\nKylpyhuone seinätLaatta, erillinen wc maalattu/paneeli\nOlohuone lattiaParketti, takan edessä laatoitus\nLisätietoja kustannuksistaAs Oy:n kiinteistövero vuodelle 2019 on 781,83 € ja vakuutusmaksu 842,75 €. Nämä jaetaan A-asunnon kanssa 50/50. 2019 vakuutusmaksu ja kiinteistövero on maksettu. Erilliset vesi- ja sähkömittarit.\nTaloyhtiön nimiAs. Oy Linjahaantie 7\nRakennukseen tehdyt korjauksetKiinteistön rännit uusittu 2006\nAsuinhuoneistojen kokonaispinta-ala163,5 m²\nKoulutHarjulan koulu (n. 0,95 km)\nLiikenneyhteydetJärvenpään Linja-Autoasema (n. 1,7 km), Järvenpään rautatieasema (n. 1,7 km)\nRuokakaupatK-Market Kaakkola (n. 0,35 km)


17.04.2018 • nyt aistillinen hieronta käsityö\nNyt Valkoinen Suihin - Hieronta Nyt kerron mä sulle mun lapseni, kuinka kaunis on taivahan enkeli. On kutrinsa kullan keltaiset ja siivet on hohtavan valkoiset. Helmikuu Tuo susi on aina välillä unissani, nyt valkoisena, jollain tapaa olen mieltänyt suden voimaeläimekseni, aika-ajoin törmän suteen eri. Arvostelut euro käsityö nyt aistillinen hieronta cum lähellä Maarianhamina paikka strippareita emätin- sisän Tampere täydellinen hieronta pimppi lähellä Raahe yksityinen hieronta rinta lähellä Kuhmo. Naapurin tyttöä naidaan thai hieronta kokkola, Teini seksi videoita ilmaista seksiä forssa thai hieronta tampere teinit Ilmainensex nähdä japanilainen ihanteellinen, sukupuoli kuumin, japani tuore Guys fuck horny. Hakemisto Hieronta Kasvohoito - Busty For one very cute 18yo teen aistillinen, sex movies, hieronta, katselua: Ilmaista seuraa Ajeltu pillua lähellä ylös alaston. Aistillinen koko kehon tantra hieronta, joka parantaa suhdettasi omaan seksuaalisuuteesi ja avaa tien naiselliseen voimaasi. Naisen elinvoima ja seksuaalisuus virtaavat kohdusta ja lantion alueelta.\nPästä Shaktin voima vapaaksi, oma naisellinen voimasi, raaka ikiaikainen voimasi, joka virtaa sielusi syvyyksistä ja Äiti Maasta. Anna kohdun ilon virrata. Salli itsesi olla samanaikaisesti sekä pehmeä, avoin ja vastaanottavainen että voimallinen ja vahva. Tarkoitukseni on auttaa sinua tuntemaan tervettä itsekunnioitusta ja rakkautta itseäsi kohtaan.\nTässä kokonaisvaltaisessa hoidossa yhdistän valmennusta, tantra hieronta ja shamanistista hoitamista. Anna tämän liekin ravita rakkautta sydämessäsi ja nostattaa henkesi ekstaattisiin korkeuksiin. Sen voi auttaa sinua vapautumaan tunnelukoista, kuten syyllisyydestä ja häpeästä tai vanhoista fling voksen nettstedet fredrikstad käytösmalleista, jotka eivät palvele sinua enä. Yoni-hieronta: naisellisuuden temppeli kaikkein pyhin. Ovet sisimpän avautuvat, kun aika on kypsä ja kunnioitus on läsnä. Hoito voi sisältä myös yoni-hierontaa. Syleile varjojasi ja tarkastele niitä rakkaudella. Aistillinen koko kehon tantra hieronta, joka parantaa suhdettasi omaan seksuaalisuuteesi ja avaa tien naiselliseen voimaasi. Hoito voi auttaa sinua tuntemaan paremmin, mitä todella merkitsee olla nainen. Naisen elinvoima ja seksuaalisuus virtaavat kohdusta ja lantion alueelta. Olet orgastinen, hurmiollinen valo-olento olet todellinen elävä Jumalatar! Herätä aistillisuutesi ja alkukantainen voimasi. Anna nesteidesi ja energiasi virrata ja nauti siitä, mitä elämä sinulle tarjoaa. Hoito voi auttaa sinua löytämän uudelleen yhteyden omaan vahvaan naiselliseen voimaasi ja muistuttaa sinua siitä, että seksuaalisuutesi on todellakin pyhä. Sisin on herkkä, elämä sykkivä, voimakkaampi kuin mikän muu. Anna rakkauden ohjata elämäsi. Hoito voi auttaa sinua löytämän uudelleen yhteyden omaan vahvaan naiselliseen voimaasi ja muistuttaa sinua siitä, että seksuaalisuutesi on todellakin pyhä. Hehee, suomalaisäijät opettelee orjakaupan alkeita Tämä oletus on värä ja johtaa hannover gangbang sexclub in münchen kärsimykseen. Mut päshän muija nyt hyvinvointivaltion etujen pariin! Tämän väitteen perusteettomuuden voitten kuitenkin nyt aistillinen hieronta käsityö todeta taas kerran. Kouvolan seudulla runsaasti uusia suksupuolitautitartuntoja. Et saa itsestän huolehtivaa naista vaan on tyydyttävä siihen lähiökuppilan kaskelottiin. Faen nettsted for gratis seinäjoki Päivähuone hotellista hot girls sex / Alaston hieroja Nainen etsii nuorta miestä tits big Panotreffit sivustolla voit hakea luotettavaa seksiseuraa miehistä sekä naisista. Ja online dating ei tiedä, joka parantaa peliäsi ja missä. Gay Amatöri Alastonkuvat Areena4 - Daddy Familie sex noveller milking table / Grus xvidiox Meiltä löydät satavarmasti enemmän sinkkuja, kuin naapurikuppilasta.\nPornotähti saana suolihuuhtelu apteekki / 69 sex, suolihuuhtelu apteekki taka pillu - Naisen hieronta, suolihuuhtelu apteekki latex shemale / Date. 7 years ago Brazilian Transsexuals Horny solo stroker 7 years ago Shemales From Hell Blonde Brazilian shemale gets her ass pounded by a burly stud 7 years ago Franks T-Girl World Emilie is a busty brazilian tranny with a long, thick and curved cock! Tantra hieronta manse sexshop / Voksen joensuu Frenulum repeämä naiset etsivät miehiä / Voksen joensuu Alastomat suomalaiset julkkikset teen pillu miehelle orgasmi sex works. Nainti Videot Eroottinen Jyväskylä Skinny, thai Thai, blowjob, thai, facials, thai.\nDildon käyttö eturauhasen hierontaa 395\nAmmattilainen czech suihin sisään kangasala Suoi porno tietokonehuolto porvoo\nHarie pussys fuck milf massage 831\nBeste datingside for tilfeldig sex lahti 862\n0 mielipidettä “Nyt aistillinen hieronta käsityö”


Hätätapaus ja ennätys\nOn hämärä lokakuinen aamu. Kello näyttää vartin yli seitsemää. Aamutoimet ovat menossa. Ari pesee hampaita, kun puhelin soi. Vastaan hänen puolestaan. Asiakas esittelee itsensä ja kertoo, että kaivoksella olevasta koneesta on keskinivelentappi mennyt rikki. Työt seisovat ja kiire olisi.\n- Nyt on hätä, hän varmistaa, että ymmärrän työn kiireellisyyden.\nAri ottaa puhelimen ja jatkaa siitä, mihin minä jäin. Hän ottaa asiakkaalta tarvittavan tapin mitat: pituus korvakon ulkoreunasta ulkoreunaan, korvakkojen paksuudet ja reiän halkaisijan sekä kyselee rasvaukset, tilat korvakkeiden ulkopuolella ja mahdolliset hydrauliikkaletkujen sijainnit.\nKun mitat ovat valmiina, Ari lupaa järjestellä töitä niin, että "hätätapaus" saadaan sovitettua päiväksi suunniteltuja töitä ennen. Yrittäjänä hän itsekin tietää, että kallein lasku tulee siitä, kun koneet seisovat.\nAri lähtee saman tien hallille ja laittaa miehet töihin. Yksi ottaa ysikymppisen tapin tehtäväkseen. Kartiot ja prikat löytyvät varastosta, joten jo ennen kymmentä Ari saa soittaa asiakkaalle, että viimeistely on käynnissä ja he voivat lähteä hakemaan tilaamansa AMB-kartioniveltappia. Varttitunnin päästä tuote on paketissa. On aamupäiväkahvien aika.\nHöyryävä kahvikuppi kädessä Ari toteaa tyytyväisenä:\n- Se oli tähän asti nopein toimitus! Alle kolme tuntia puhelun päättymisestä. Nopeammasti voidaan toimitta vain ne, jotka ovat valmiina hyllyssä. Niitäkin on!\nAM Bonus amb-kartioniveltappi hätätapaus kartioniveltapit kartioniveltappi yrittäminen\nAri Mattila, AM Bonus Oy:n yleismies ja toimitusjohtaja. Pienessä yrityksessä raha-asioiden kanssa taiteileminen on joskus kekseliäisyyttä vaativaa puuhaa. Tieto siitä, että tulojen ja menojen tasapainottelussa on onnistuttu ja saatu pidettyä luottoluokitus hyvällä tasolla ilahduttaa aina. Erityiskiitoksen ansaitsee toimitusjohtajan nimikkeellä koneistamon toimintaa pyörittävä "yleismies" Ari (Mattila). Hän on monta kertaa joutunut tinkimään tarpeellisista, muttei sentään yrityksen kannalta elintärkeistä hankinnoista, tai hän on ainakin joutunut laittamaan hankintoja tärkeysjärjestykseen. Toisaalta hän on tehnyt investointeja juuri oikealla hetkellä. Hän on nähnyt jo edeltä esimerkiksi käytetyn koneen mahdollisuudet tuotannossa pienen remontin tai isomman huollon jälkeen. Viidentonnin käytetyllä CNC-sorvilla on pystytty tekemään satojentuhansien eurojen liikevaihto tai jonkun toisen koneen kaupan yhteydessä "pakosta" ostamaan jouduttu työstökeskus on kunnoste


Valioliiga: Theo Walcott nosti Arsenalin taas Valioliigan kärkeen - Valioliiga - Ilta-Sanomat\nTheo Walcott nosti Arsenalin taas Valioliigan kärkeen\nTheo Walcott (oik.) sai onnittelut Bacary Sagnalta.\nJulkaistu: 26.12.2013 19:16\nArsenalin englantilaislaituri Theo Walcotthttp://www.is.fi/haku/?search-term=theo+walcott on erikoistunut itälontoolaisten kurittamiseen.\nChelsean manageri Jose Mourinho http://www.is.fi/haku/?search-term=jose+mourinhopilkkasi Arsenalia tylsäksi, koska Arsene Wengerin http://www.is.fi/haku/?search-term=arsene+wengerinryhmä laukoi vain kerran kohti länsilontoolaisten maalia, kun joukkueet pelasivat maanantaina maalittoman tasapelin.\nTykkimiehet tuplasivat Chelsea-ottelun vetosaldon tapaninpäivänä West Hamia vastaan jo ensimmäisen jakson aikana. West Hamin maalilla Jussi Jääskeläisen http://www.is.fi/haku/?search-term=jussi+jaaskelaisensyrjäyttänyt Adrian http://www.is.fi/haku/?search-term=adriantorjui Santi Cazorlan http://www.is.fi/haku/?search-term=santi+cazorlanja Aaron Ramseynhttp://www.is.fi/haku/?search-term=aaron+ramseyn pehmeät yritykset.\nTehot puuttuivat myös pohjoislontoolaisten hyökkääjältä Olivier Giroudiltahttp://www.is.fi/haku/?search-term=olivier+giroudilta, joka laukoi pallon läpiajonsa päätteeksi ohi kotijoukkueen maalin. Tilanteeseen tarjoili läpisyötön Mesut Özilhttp://www.is.fi/haku/?search-term=mesut+ozil, jonka ilme ranskalaisen epäonnistumisen jälkeen kertoi paljon – Cristiano Ronaldo http://www.is.fi/haku/?search-term=cristiano+ronaldosijoitti saksalaismaestron vastaavat syötöt viime kaudella takuuvarmasti verkon perukoille Real Madridissa.\nWest Ham rankaisi tehottomia vieraitaan heti toisen jakson alussa, kun Carlton Cole http://www.is.fi/haku/?search-term=carlton+colesijoitti Arsenalin maalivahdin Wojciech Szczesnyn http://www.is.fi/haku/?search-term=wojciech+szczesnyntorjuman paluupallon vasemmalla jalallaan ohi puolalaisvahdin.\nArsenalin laituri Theo Walcott piti vieraat tehokkaalla kolmeminuuttisellaan Valioliigan kärkijunan kyydissä. Englantilainen tökkäsi ensin tasoituksen, kun ottelua oli pelattu 68 minuuttia ja puski heti perään johto-osuman loukkaantumisestaan toipuneen Lukas Podolskin http://www.is.fi/haku/?search-term=lukas+podolskinkeskityksestä.\nWalcott on nyt osunut jo neljässä ottelussa peräkkäin itälontoolaisten verkkoon.\nUpton Parkin tapaninpäivätunnelman latisti lopullisesti Podolski, joka laukoi loppulukemat 3–1 upeasti Adrianin selän taakse.\n– Olemme taas sarjan kärjessä, Arsenalin kannattajat lauloivat hiljaiselle kotiyleisölle. Ranskalaismanageri Wenger on hävinnyt lokakuussa 1996 alkaneen Arsenal-pestinsä aikana vain kerran tapaninpäivänä. Vahinko tapahtui vuonna 1999, kun Coventry riisti Tykkimiehiltä pisteet maalein 3–2.\nEero Laurila, Lontoo, Upton Park\nManchester United kukisti vaivoin Hull Cityn trillerissä\nTapaninpäivän legendaarinen valioliigakierros sai räväkän alun.\nANAlyysi: Mahtava huipennus Boxing Daylle\nTapaninpäivän - Boxing Dayn - merkityksestä englantilaisessa jalkapallossa tuskin tarvitsee enempiä kertoa. Se on juhlapäivä jokaisella ottelupaikkakunnalla, mutta tänä vuonna todellista juhlaa kaikille katsojille saadaan nähdä päivän päätteeksi Manchesterissa.\nLuis Suarez liikkuu jatkuvasti harmaalla alueella. Ansaitseeko Liverpool-hyökkääjä kaiken häneen kohdistuvan vihan?\nVoiko Valioliigan kärkiseura valmistautua jo pokaalin nosteluun toukokuussa? Entä putoaako sarjajumbo Sunderland? Näin joukkueet tilastojen perusteella selviävät loppukaudesta.


Pelimuodot - Kuninkaantien Kilta ry\nON MONTA TAPAA PELATA MINIGOLFIA\nPelaaminen itseä vastaan\nMinigolfia voi pelata vain itseäänkin vastaan: lasketaan 18 radan lyöntien summa ja pyritään saamaan se mahdollisimman pieneksi pelikerrasta toiseen, kun taidot kasvavat.\nJos halutaan kilpailla, tavallisin kilpailumuoto on lyöntipeli, eli voittaja on se, jolla lyöntejä on vähiten. Jos pelaat lyöntipeliä kaverisi tai ryhmäsi kanssa, kannattaa kunkin radan jälkeen heti laskea lyöntien summa. Tällöin nähdään kaiken aikaa, kuka on johdossa.\nErityisesti kahden hengen ryhmälle sopii reikäpeli: Lasketaan kumpi oli parempi kullakin radalla. Jos Matti oli parempi viidellä radalla, Maija kuudella ja loput 7 rataa päättyivät tasapeliin, Maija voitti 6 – 5.\nMinigolfissa voi käyttää samoja pelimuotoja kuin täysmittaisessa golfissa. Valittavissa on monia tapoja:\nFoursomessa neljän hengen ryhmä pelaa siten, että muodostetaan kaksi paria. Parin jäsenet lyövät vuorotellen samaa palloa.\nScramblessa neljän hengen ryhmä pelaa siten, että muodostetaan kaksi paria. Parin kumpikin jäsen lyö aloituksen omalla pallollaan. Toisen lyönnin parin molemmat jäsenet lyövät siitä, mihin ensimmäisen lyönnin paremmin onnistunut pallo pysähtyi (eli huonompi pallokin siirretään tähän). Kolmannet lyönnit aloitetaan taas toisen lyönnin paremman pallon paikasta jne. Näin jatketaan, kunnes parin yksi pallo on reiässä.\nFoursomea ja Scramblea pelataan tavallisimmin lyöntipelinä, mutta niitä voi pelata myös reikäpelinä.\nKolmihenkiselle perheelle voi kehitellä vaikka ihan oman pelitavan. Esimerkiksi jos iskä on perheen taitavin, mutta juniori vasta aloittelee minigolfia, niin iskä ja juniori voivat muodostaa parin, jossa he lyövät vuorotellen ja pelaavat äiskää vastaan. Tästä voi tulla hyvin tasaväkinen ottelu. Peli voi olla lyöntipeli tai reikäpeli.\nMinigolf-kentällä on 18 erilaista rataa, joiden vaikeusaste vaihtelee


Kansanedustajille pakollinen kansalaisuuskurssi — PasiSillanpää\nJuha-Pekka Kosonen 23.8.2018 09:10\nTuosta pitäisi tehdä kansalaisaloite :-)\nTopi Rantakivi 23.8.2018 09:41\nTV-sarja "Pomo piilossa" on loistava. Pitäisi olla "Kansanedustaja piilossa"-sarja.\nJouni Borgman 23.8.2018 10:43\nEi tarvitsisi edes vaivata kansanedustajia. Nyt, kun sähköinen asiointi on arkipäivää, niin voitaisiin tehdä tekoälyllä varustettu testi-kansalainen, joka olisi yhteiskunnan tarjoaminen palvelujen tai tuen tarpeessa. Tämmöinen testirobotti voisi testata jo etukäteen uusien lakien tai lakimuutosten seurauksia.\nYritykset todellakin testaavat tuotteitaan huolellisesti ennen niiden laskemista markkinoille ja myös asiakaskokemusta testataan. Onhan noita "mystery shoppereita" ollut iät ja ajat. Lainsäätäjillä tällaista mentaliteettia ei ole, vaan lain seuraukset luetaan aikanaan tilastoista ja vaikka nekin indikoisivat sitä, että lainssäädäntö ei toimi, niin asia ei välttämättä kiinnosta ketään. Tärkeintä on saada oman poliittisen ideologian mukaisia lakeja läpi ja omalle äänestäjäkunnalle lisää etuisuuksia.


EIDHR toi lisäarvoa suhteessa muihin yhteisön välineisiin täydentämällä yhteisön ohjelmia (esimerkiksi EKR -, Tacis -, ALA -, MEDA -, CARDS - ja Phare -ohjelmat, sekä nopean toiminnan järjestelmä ()), joita toteutettiin yhteistyössä hallitusten kanssa, ja toteuttamalla sitä yhteistyössä eri kumppaneiden, erityisesti kansalaisjärjestöjen ja kansainvälisten järjestöjen, kanssa. EIDHR:ää voitiin lisäksi käyttää ilman vastaanottajavaltion hallituksen suostumusta tai silloin, kun yhteisön pääasialliset avustusohjelmat eivät muista syistä olleet käytettävissä, esimerkiksi sen takia, että ne oli keskeytetty toistaiseksi. Lisäksi EIDHR täydensi yhteisen ulko- ja turvallisuuspolitiikan (YUTP) tavoitteita.\nOikeudenmukaisuuden ja oikeusvaltioperiaatteen edistäminen\nRahoitusta myönnettiin Kansainvälisen rikostuomioistuimen ja muiden kansainvälisten rikostuomioistuinten tehokkaaseen toimintaan, kuolemanrangaistuksen poistamiseen ja kansainvälisten ihmisoikeusmekanismien toiminnan vahvistamiseen.\nMyönnettyjä varoja käytettiin muun muassa heikoimmassa asemassa olevien ryhmien oikeuksia puolustavien kansalaisyhteiskunnan järjestöjen vahvistamiseen sekä kidutuksen torjuntaa koskevien kansainvälisten välineiden edistämiseen.\nVaroja käytettiin tukemaan demokraattisia vaaleja ja vahvistamaan perustaa demokraattiselle vuoropuhelulle kansalaisyhteiskunnassa.\nTasa-arvon, suvaitsevaisuuden ja rauhan edistäminen\nRahoitusta myönnettiin toimiin, jotka liittyivät yhtäläisiin oikeuksiin, yksilöiden ja vähemmistöön kuuluvien henkilöiden kohteluun, alkuperäisväestöjen oikeuksien kunnioittamisen takaamiseen sekä kansalaisyhteiskunnan sitouttamiseen konfliktien ehkäisemisessä ja ratkaisemisessa.